text:
Abagore n’abagabo bakunda kujya gukorerwa servisi zitandukanye muri salon barashinjwa kuba batuma habaho ubwumvikane buke ngo. Ku rundi ruhande ariko hari abavuga ko abatanga izo servisi nabo babigiramo uruhare, aho usanga bose bitana ba mwana ku kuba nyirabayazana.
Umusore w’imyaka 27 twasanze ari kwiyogesha yagize ati : “Nagiye kwiyogoshesha muri salon ikunzwe cyane mu mujyi wa Kigali, undi umugabo aza kwiyogoshesha ariko mbere y’uko bamukozaho imashini abanza kubaza niba umukobwa umwoza mu mutwe ahari.
Bamusubije ko ntawuhari ko atakoze maze umugabo ahita ahaguruka avuga ko nta wundi muntu wamwoza mu mutwe uretse uwo mukobwa, arigendera”
Uwo musore yarongeye ati : “uburyo nabonye uwo mugabo ahita asohoka batamwogoshe wabonaga ko hari ikiri inyuma y’umubano afitanye n’uwo mukobwa umwoza mu mutwe”
Bamwe mu bakora umwuga wo gutunganya imisatsi, guca inzara n’ibindi bo bavuga ko baba bakora akazi kabo neza ahubwo ugasanga hari bamwe mu babagana baba bifitiye izindi gahunda.
Fanny woza abagabo mu mutwe iyo bamaze kubogosha yagize ati : ‘kuba hari abagore benshi badakunda ko abagabo babo baboza mu mutwe nyuma yo kogoshwa bifite ishingiro kuko hari abagabo uha serivise bakakubwira ko ubakoreye ibintu byiza, ndetse bamwe bakavuga ko abagore babo batari babibakorera na rimwe bityo rimwe na rimwe bakaba bagusaba nimero mugaherako mupanga n’izindi gahunda’.
Si abagore gusa banga ko abagabo babo bahabwa servisi zo muri salon kuko hari n’abagabo badakunda ko abagore babo bajya gukoresha inzara ku basore kuko usanga baba bamanitse amaguru ku bibero byabo bikaba byatuma bagirana ubushuti budasanzwe.
Karamira ni umugabo ufite umugore n’abana avuga ko nyuma yo kujya muri salon agiye kwiyogoshesha agasanga umugore we bari kumucira inzara kandi yambaye ijipo ngufi yahisemo kumubuza gusubira gukoresha inzara muri salon akazajya azicira mu rugo.
Karamira ati : ‘Umugore wanjye yakundaga kujya kwitunganyiriza inzara muri salo. Rimwe navuye ku kazi mpitira muri salon kwiyogoshesha ngeze muri salo musangayo bari kumutunganyiriza inzara yamanitse akaguru ku kibero cy’umusore kandi yambaye umwenda mugufi. Nahise numva mbuze aho nkwirwa kuko najyaga mbibona ku bandi bagore ariko nkumva umugore wanjye atabitinyuka’.
Nubwo ibi bimeze gutyo, abakorerwa servisi zo muri salo n’abazitanga bakitana ba mwana ku kuba nyirabayazana w’ubuhehesi buvugwa muri za salo, abagana salo bose n’abakoramo siko baba bagamije ibikorwa by’ubuhehesi.
Za salon de coiffure ziravugwamo ubuhehesi
Abagore n’abagabo bakunda kujya gukorerwa servisi zitandukanye muri salon barashinjwa kuba batuma habaho ubwumvikane buke ngo. Ku rundi ruhande ariko hari abavuga ko abatanga izo servisi nabo babigiramo uruhare, aho usanga bose bitana ba mwana ku kuba nyirabayazana.
Labels: abagore, uburinganire


c: text/html

text:
ven.
27
juil.
2012
ISOMO RYA MBERE
Isomo ryo gitabo cy’Umuhanuzi Yeremiya (Yer 14, 17-22)
Uhoraho arambwira ati 17“Uzababwire aya magambo uti ‘Amaso yanjye ahongoboka amarira adakama umunsi n’ijoro, kuko icyago gikomeye cyavunaguye umukobwa w’isugi, umuryango wanjye ukaba washegeshwe n’intikuro idakira. 18Ngana mu mirima nkahasanga abishwe n’inkota, nagaruka mu mugi ngahura n’abahonyorwa n’inzara. Abahanuzi n’abaherezabitambo barazenguruka igihugu, ariko ntibasobanukirwe.’”
19Uhoraho, waba se waratereranye Yuda, Siyoni ukaba warayizinutswe ? Ni kuki uduteza ibyago bidakira ? Twari twiringiye amahoro none nta n’icyiza tubona, igihe twari gukira, ahubwo dutashywe n’ubwoba ! 20Uhoraho, tuzi neza ububi bwacu, ndetse n’ubuhemu bw’abasekuruza bacu; ni byo koko twagucumuyeho. 21Girira icyubahiro cy’izina ryawe maze woye kutugaya, wisuzuguza intebe y’ikuzo ryawe ! Ibuka isezerano watugiriye, maze ureke kuryirengagiza ! 22Mu bigirwamana by’amahanga se, hari na kimwe kigusha imvura ? Ijuru se ni ryo ubwaryo rigusha imvura y’umuvumbi ? Si wowe se Uhoraho, Imana yacu ? Turakwiringiye rero, kuko ari wowe ukora ibyo byose.
ZABURI (Zab 79 (78), 5a.8, 9, 11.13ab)
Inyik/ Nyagasani, girira ikuzo ry’izina ryawe, maze udutabare.
Mbese Uhoraho, uzarakara na ryari ?
Ntuduhore ibicumuro by’abasekuruza bacu,
udusanganize bwangu impuhwe zawe,
kuko tugeze ahaga !
Dutabare, Mana y’agakiza kacu,
ugiriye ikuzo ry’izina ryawe;
turokore, maze utubabarire ibicumuro byacu,
ugiriye izina ryawe.
Wumvane impuhwe amaganya y’ababoshye;
wowe ufite ubushobozi umenye ubuzima bw’abaciriwe urwo gupfa.
Naho twebwe umuryango wawe, ubushyo wiragiriye,
tuzakuririmbire ibisingizo iteka.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu :
hahirwa abaryakira rikera imbuto nyinshi !
Alleluya.
IVANJILI
+ Matayo (Mt 13, 36-43)
Muri icyo gihe, 36Yezu asiga aho rubanda ajya imuhira. Nuko abigishwa be baramwegera, baramubaza bati « Dusobanurire umugani w’urumamfu rwo mu murima. » 37Arabasubiza ati « Ubiba imbuto nziza ni Umwana w’umuntu ; 38umurima ni isi ; imbuto nziza ni abana b’Ingoma ; urumamfu ni abana ba Nyakibi ; 39umwanzi warubibye ni Sekibi ; isarura ni iherezo ry’isi ; abasaruzi ni abamalayika. 40Nk’uko rero batoranya urumamfu bakarujugunya mu muriro, ni ko bizagenda mu iherezo ry’isi. 41Umwana w’umuntu azohereza abamalayika be, bavangure mu Ngoma ye abateye abandi kugwa mu cyaha bose, n’inkozi z’ibibi zose, 42maze babarohe mu nyenga y’umuriro, aho bazaririra kandi bagahekenya amenyo. 43Ubwo intungane zizabengerana nk’izuba mu Ngoma ya Se. Ufite amatwi, niyumve ! »

robotstxt: allowed

filter: keep


text:
Indimu ni zimwe mu mbuto ziboneka ahantu henshi kwisi nahano mu Rwanda uzisanga hafi ku masoko yose ziraboneka zicuruzwa mumezi yose agize umwaka .Urubuto (indimu) ifite ishusho yiburungushuye ikagira igishishwa kigira umubyimba munini ifite ibara ry’umuhondo ujyakuba orange .Indimu zikunze gukoreshwa cyane munganda zikora imitobe ,indimu ikaba itanga umusaruro mwinshi birumvikana n’agafaranga kumuhinzi wayo!
Incamake
Citrus limon, izina ryayo rya gihanga ry’ igiti cy’indimu , indimu ishobora kugeza ku burebure bwa buri hagati ya 3m na 6m, amababi yayo agira ibara ry’icyatsi kibisi. Indabo z’indimu zigira ibara ry’umweru wifitemo akabara ka orange aho uzasanga mu gihe cyo kurabya impumuro ari yose aho ihinze bityo bigakurura inzuki ziza guhova . Iyo yeze usanga urubuto rugira igishishwa kinini kandi ikarangwa no kugira amazi cyane(umutobe).
Ubuhinzi
Citrus lemon ntabwo ari igiti cyihanganira ubukonje . kuberako ukwihangana kwayo mu bijyanye n’ubukonje budashobora kujya munsi ya dogere esheshatu munzi ya zero (-6°C). Kubakunda imitako indimu ntabwo zikunze guhingwa mu nzu ahubwo ibyiza ni ukuzihinga hanze kugirango zibone urumuri ndetse n’ubushyuhe zifuza .
Indimu zisaba ubutaka bufite amazi gusa icyiza cy’indimu ni uko hafi ubutaka bwose zishobora kubwihanganira . Zifite ubushobozi bwo kuba zahingwa no kubutaka busanzwe budasabye ifumbire cyangwa ibindi byihariye . Zikunda guhingwa kubutaka bwifitemi icyo twita ubusharire kugipimo cyiri hagati ya 5,5 na 6,5(pH compris entre 5,5 et 6,5).
Gutubura imbuto
Ushobora kubona imbuto zoguhinga ukoresheje uburyo buzwi ku izina ryo kugemeka.
Ubuhinzi bw’indimu
Labels: ubuhinzi


text:
Iyo nyubako iri i Gikondo mu Mujyi wa Kigali, ifite parikingi yakira ibinyabiziga 70, ikanagira camera zireba ibibera kuri buri ruhande rw’iyo nyubako.
Ngo izakorerwamo n’indi mirimo, nko gufasha amabanki gupanga amafaranga bakurikije agaciro k’inoti kuko bazanye icyuma kibikora cyitwa ”Cash-processing centre.”
Icyo cyuma gitondeka amafaranga ku buryo usanga inoto za magatanu ukwazo, iz’igihumbi ukwazo, iza bibiri ukwazo ndetse n’iza bitanu ukwazo. Kugeza ubu, ISCO ikaba ari yo sosiyete ya mbere itanga izo serivisi mu Rwanda.
Gatete Vincent, Umuyobozi mukuru wa ISCO, avuga ko icyo cyuma bakizanye bagamije gufasha amabanki kubahiriza amabwiriza ya BNR.
Agira ati “Icyo cyuma kizafasha cyane amabanki y’ubucuruzi kuko kibafasha kubara amafaranga, gupanga inoti ndetse no kuzitondeka hakurikijwe amabwiriza ya BNR. ”
Banki Nkuru y’Igihugu na yo ihamya ko gutondeka amafaranga hakurikijwe amabwiriza yayo ari kimwe mu bikigora amabanki mu Rwanda, bitewe n’uko bitwara imbaraga nyishi n’umwanya munini.
Mu Kiganiro na Kigali Today, Vincent Gatate, Umuyobozi wa ISCO, avuga ko bazanye icyo cyuma bagamije gufasha abakiliya babo (amabanki) gukemura iki kibazo cyatumaga BNR ibahana kandi bagacungura umwanya bakoreshaga mu gupanga amafaranga.
byatumaga amabanki ahanwa. bityo akavuga ko ISCO yazanye icyo cyuma igamije gukemura icyo kibazo.
Akomeza avuga ko guhera m’Ukwakira 2015, ISCO yiyemeje guhindura imikorere, aho yahinduye izina rya “Intersec Security Guards” yambaraga impuzankano (uniform) z’amabara y’umuhondo n’umukara, ubu yitwa ISCO ikaba yambara, imyenda irimo amabara y’ubururu, umweru n’umutuku.


text:
Aug 22, 2016 Bienvenu Ndacyayisenga Amakorali 0
Nuko Daniyeli, bumba igitabo ugifatanishe ikimenyetso kugeza igihe cy’imperuka, benshi bazajarajara hirya no hino kandi ubwenge buzagwira.(Dan12:4) Abantu bose iri jambo ngo “Imperuka” ribatera ubwoba kandi bakaryibazaho byinshi abemera bibiliya cyangwa abatayemera ,ariko iyousomye ibyanditswe muri iki gitabo bigarara zaneza ko ntakabuza imperuka izaba.
Danieli mu buhanuzi bwe ati “ubwenge buzagwira”.reka turebe iterambere n’ikoranabuhanga. Mu mibare,ubugenge n’ubutabire (Mathematics ,Physics and chimesty ) ahangaha niho hagenda hashingirwaho Ikoranabuhanga mubuzima bwa muntu ,n’ibimukikije.
Muri iki gihe mubwenge buhahano (artificial intelligence) nibire mwangirwamuntu(robotics),biratera imbere cyane ku rwego ruhanitse kuburyoa batuye isi bakomeza kugenda bibaza amaherezo bikabashobera.Turebe kandi zamudasobwa uburyo ziduha ibisubizo muburyo bworoshye iyo turi mogukora imibare (Algorithms – problem solving computer programmes).
Ibi n’ubwo bifasha umuntu mu buzima bwe bwa buri munsi abahanga bakurikirana ibijyanye n’ikiremwamuntu bavuga ko byahinduye imitekerereze ye bikamugira umunebwe kuko umuntu atabashaka gukora cyane ahubwo ahita abaza mudasobwa!
Ibi rero bikaba bigenda bituma umuntu atakaza ubuntu nyabwo kuko byatumye ahinduka umunebwe ,nubwo we abyita ibyokumufasha (umusayidira). Ibi aba bahanga muby’ikiremwamuntu kandi babishingiraho bagaragaza abantu bo mubinyejana byo hambere uburyo bari intwari n’abahanga cyane ni haho hagiye hagaragara ubuvumbuzi bwo ku rwego rwo hejuru kandi bo nta koranabuhanga bifashishaga.Ikoranabuhanga siribi muri rusange Gusa muri iki gihe ingero urwego rigezeho abenshi bavuga ko ari ibihe bya nyuma nk’ukobyanditswe muri bibiliya“ubwenge buzagwira”.
Muri iki gihe kandi ibiremwangirwamuntu (robotics) bisigaye bikoreshwa mu buryo ndenga kamere nko mu bihugu byateye imbere abasore bashobora kujya mu masoko kugura robo(robotics) kugirango ababere inshuti(girlfriend). nanone iyo urebye imbuga nkoranyambaga (social network) nazo niryakorana buhanga ,benshi mubikigihe ariko bavuga ko ntakobisa kwandika ahantu ubaza ikibazo icyaricyo cyose maze mudasobwa ikakwibutsa yaba ari ibihe bya kera cyanga ibyavuba, kandi byaba ibihe byiza cyangwa ibibi yaranze amateka n’ikiremwamuntu.Abo muri iki gihe kandi bavuga ko nta kobisa iyo urebye uburyo bwogutumiza no kohereza ibintu mumahanza (The finance sector is another enjoying the comparative stability of computer control).iyi ni imvugo igarukwaho na buri wese muri iki gihe.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Zacharie Noah akanaba se w’umuhanzi Yannick Noah yitabye Imana
Mu gitondo cyo kuri iki Cyumweru tariki ya 08 Mutarama 2017, nibwo byamenyekanye ko Zacharie Noah wari se w’umuhanzi Yannick Noah yitabye Imana azize urupfu rutunguranye.
Zacharie Noah wari ufite imyaka 79 y’amavuko yakanyujijeho mu mupira w’amaguru mu Bufaransa ahagana mu 1960. Umwana we usanzwe ari n’umukinnyi, Yannick Noah yamamaye cyane mu mukino wa Tennis kuri Isi dutuye.
- Zacharie Noah n’umwuzukuru we Joakim Noah
Abinyujije ku rukuta rwa Twitter, umuhungu we Yannick Noah yabitse urupfu rwa se [Zacharie Noah] avuga ko yaguye i Yaoundé, aho yagize ati "Kuri iki cyumweru mu gitondo i Yaounde Zacharie Noah yatuvuyemo mu mahoro asinziriye. Yagiye yari akikijwe n’umuryango we."
Yannick Noah yari asanzwe ari inshuti magara ya se, aho benshi babibuka cyane mu 1983 ubwo Yannick Noah yegukanaga irushanwa rya Roland-Garros maze se agaturuka muri stade yiruka akamuhobera cyane mu gihe Yannick yari ataranasuhuzanya n’abasifuzi na mugenzi we bari bamaze gukina nkuko amategeko asanzwe abigena.
- Yannick Noah hamwe n’ababyeyi be mu myaka myinshi ishize
Zacharie Noah yavutse tariki 02 Gashyantare 1937 i Yaounde muri Cameroon ubwo iki gihugu cyakolonizwaga n’abafaransa.Yannick Noah yari umuhungu rukumbi wabyawe na Zacharie nyuma ya bashiki be Isabelle na Nathalie bose yabyaranye n’umufaransakazi Marie-Claire Noah.


text:
Kuri uyu wa Gatandatu tariki ya 15 Ukwakira 2016, ni bwo ADEPR yabisobanuye mu nama yahurije hamwe abakiristo barenga ibihumbi bibiri baturutse hirya no hino ma Paruwasi 390 agize ADEPR, aho buri Paruwasi yohereje abantu bagera kuri batanu.
Umuvugizi Wungirije Ushinzwe Ubuzima bw’Itorero, Bishop Tom Rwagasana yatangaje ko Radio na Televiziyo bizajya byifashishwa mu gutangaza amakuru arebana n’Ivugabutumwa.
Yavuze ko bitarenze uyu mwaka umushinga w’ibi bitangazamakuru uzaba washyizwe mu bikorwa.
Biteganyijwe ko amafaranga agera kuri miliyoni 200 azakenerwa ku ikubitiro azava mu misanzu y’abafashamyumvire b’iri torero nk’uko ubuyobozi bwabitangaje.
Bishop Tom Rwagasana yakomeje avuga ko bahisemo gushinga radio na televiziyo kuko basanze ADEPR na yo ikeneye itangazamakuru ryayo riyifasha muri gahunda n’imishinga myinshi iriteza [itorero]imbere bafite.
Pasiteri Nzabonimpa Oscar, waturutse i Rubavu yagize ati “ Rwose iki ni igikorwa cyiza, natwe twiteguye gutanga umusanzu wacu kugira ngo duteze itorero ryacu imbere.”


text:
Imurira ibintu kuri Microsoft Edge ubivana muri porogaramu y’Urutonde rusomwa
Hari urutonde rusomwa ruba imbere muri Microsoft Edge, mushakisha nshya yo muri Windows 10. Niba warakoresheje porogaramu y’Urutonde rusomwa yo muri Windows 8.1 maze ukaba wimukiye kuri Windows 10, imurira muri Microsoft Edge ibintu byo muri porogaramu ya kera.
Muri porogaramu y’Urutonde rusomwa, hitamo ikintu wafungururira muri Microsoft Edge.
(Nifungukira mu yindi mushakisha, ujye ku Itangira, maze Amagenamiterere > Sisitemu > Porogaramu zisanzweho uhindure mushakisharubuga isanzweho yawe ibe Microsoft Edge.)
Muri Microsoft Edge, hitamo agashushondanga k’akanyenyeri, uhitemo Urutonde rusomwa, maze uhitemo Kongeraho.


text:
YEWE NTIBYASHIRA BURUNDU KUKO INGESO NTICIKA.
Ibi ntagashya karimo,ahubwose ibyo kutagira ibanga yabitangiye ryari?niwe muntu nabonye utagira ibanga,akavugira kumbuga ibye nuwahoze ari umugabo we,kdi akibeshya ko ari mukuri kdi ntakuri arimo habe namba,urugero:wasangaga anenga umugabo we ko yahoze ari umusiramu,icyo se ni inenge?we akibeshera ko ari umurokore,iyi se ni qualitee?kereka witwara nkumuntu ukiranuka,nibarizaga ibyo kwivamo aho yabitangiriye
Ibi ntagashya karimo,ahubwose ibyo kutagira ibanga yabitangiye ryari?niwe muntu nabonye utagira ibanga,akavugira kumbuga ibye nuwahoze ari umugabo we,kdi akibeshya ko ari mukuri kdi ntakuri arimo habe namba,urugero:wasangaga anenga umugabo we ko yahoze ari umusiramu,icyo se ni inenge?we akibeshera ko ari umurokore,iyi se ni qualitee?kereka witwara nkumuntu ukiranuka,nibarizaga ibyo kwivamo aho yabitangiriye
ariko se Mwabaye mute koko,uretse kwivuga neza Umwana utarakoze ibyo cg ibiruta ninde?keretse utarize ngo ahure nabandi bana bakine,barwane ariko ntitubikurana.ubwose twese twavukiye mumiryango ikijijwe kandi nabo bisangaga bakoze amakosa.nange nararwanaga,narakarotaga utarabikoze namutere amabuye ntimugakabye pe.
Uyu sumukobwa nishyano! Abagabo bararenganye! Ariko abagabo nabo abagore benshi nabo bikurira mutubare babakunze bakabana nabo batazi imicyo yabo rero igihe nikijyakigera bajyebabahinduka! Bityo bizajyabituma batemerera urukundo ubonetse wese!duka bityo bazaba babona amasomo
yewe nubu ntiyoroshye! ibyo avuze ni ibyoroshye, reba nawe abasogongeje ku mabanga ! ahaaaa, ibi si ibintu byo kuvugwa! ese ubwo bamuhongaga cinq mille yigaga mu wa kangahe ra? hanyuma ngo arayaca! yabaye incakura kera niba ari ukuri!
ALINE yize troc commun kuri Lyce Saint Marie de KIMIRONKO
ALINE yize troc commun kuri Lyce Saint Marie de KIMIRONKO
Yewe uritatse wa, gusa gutandukana numugabo Wawe bifite rezo kuko niba wiyemeraho uburwanyi budasanzwe mubwana bwawe ntiwambwirako utabukuranye. Urumva ibibi wibitseho ra
Yewe ndumiwe pe ubu c ibibyamanze bitumariye iki ko ndeba ari amakosa gusa. Gusa ndabona yari umuswa niba afite umugabo yaragowe kuko akabye icwende ntikga.
Yewe ndumiwe pe ubu c ibibyamanze bitumariye iki ko ndeba ari amakosa gusa. Gusa ndabona yari umuswa niba afite umugabo yaragowe kuko akabye icwende ntikga.
Ko ndeba yivuze defauts gusa se nta qualite yagiraga? Ndabona atari yoroshye burya bwose wa mugabo wamushatse yari yaragowe da
ndabona adasanzwe! ese ubu yarahindutse cg akora ibiruseho
Hahahaaaa!!! Icyo kwigisha muri valise kirandangije kabsa
wagize se Ngo ubu bwo hari icyo wahinduye Ku myitwarire yawe?
Ndabona uyu mudamu ari mushiki wa Joriji Baneti kandi w’impanga ye:
Urumvako yamye ibiderenka
Yize he se ubwo?


text:
Ubu se nk'iyi nyandiko igamije iki mu by'ukuri? Keretse niba uwayanditse yashakaga kugabanya ubukana bw'imyitwarire idakwiye umunyarwanda muri rusange n'umuyobozi by'umwihariko yagaragajwe na Minister of state Evode! Umuntu wenda yanenga gato ko Musenyeri atabanje ngo arondore ibyo Kiliziya ikora mu guhangana n'ibibazo yagaragaje (keretse niba yarashakaga gukoresha umwanya yari ahawe neza), ariko ntawashoka yemeza ko yirengagije inshingano ze. Ubundi se ari Kiliziya na Leta ninde ugomba kunganira undi mu gukemura biriya bibazo? Ibyo aribyo byose ni inshingano za Leta mbere yo kuba iza Kiliziya!
Kalisa - 19/12/2016 saa 16:09


text:
Itangiriro 1:26- Imana iravuga iti "Tureme umuntu agire ishusho yacu ase natwe, batware amafi yo mu nyanja, n’inyoni n’ibisiga byo mu kirere, n’amatungo n’isi yose, n’igikururuka hasi cyose."
Muri iri joro nibajije cyane ku mpamvu yatumye Imana irema umuntu numva nizemo ibintu 3 bikomeye:
1. Kugaragaza ishusho y’Imana ku isi. Nongeye kwibuka ko mu byaremwe byose umuntu ariwe gusa wahawe inshusho y’Imana. Kubera ko umuntu asa n’Imana, nashimishijwe no kwibutswa ko ishusho y’Imana igaragarira mu muntu, muri njye na we. Koko turi abantu ariko "mu Shusho y’Imana". Ufite amatsiko y’Imana urebe umuntu. Na none kandi nize ko mu maso h’Imana buri kiremwa-muntu gifite ishusho nziza, gifite agaciro. Uwakubwiye ko uri mubi, yabikoreye ubujiji! Niba nawe ubyikekaho, ukeneye ihishyurirwa.
2. Gutwara ibiri mu Isi. Nibukijwe ko buri kiremwa-muntu cyahawe "gutwara" (dominion- "to rule"/ Gutegeka. Ubu twese turi abayobozi.
3. Kwororoka. Imana yemereye umuntu gukomeza igikorwa cyo kurema, gutanga ubuzima. Ubu bwenge abaganga bo mu gihe cyacyu bafite bwo kubyaza abo byananiranye buri mu mugambi w’Imana.
Siga aho kwisuzugura, siga aho kwijora: Ufite ishusho nyayo, ufite agaciro kose, ufite ububasha n’ubutware ndetse wemerewe gukomeza umurimo wo kurema binyuze mu kororoka.
Mugire ijoro ryiza!
Dr Fidèle MASENGO, Foursquare Gospel Church Kimironko masengof@yahoo.fr


text:
Umwuka wo kwikunda no kwishyira hejuru ujyenda ukwirakwira hirya no hino kandi mu nzego zose z’ubuzima bwa buri munsi, aho umuntu yumva ko ibyiza byose ariwe bikwiriye kandi ko nta n’undi akwiye kwitaho keretse we ubwe,ariko se koko niko byari bikwiye kubaho?
Akenshi iki kibazo gikunda kwiyerekana igihe umuntu yiyumva koi bye byera de,akumva abandi ntacyo bavuze. Iy’imyitwarire ikomeje kugenda yangiza ubuhamya bw’abakristo benshi batarasobanukirwa ko bidakwiriye umukristo ko agira imyitwarire isa nk’iyo,aho aba yumva ibintu byose yabikorerwa n’abandi kuko aba yumva ko abarenzeho cyane.
Bibiliya igaragaza ko umuntu wese wizera Imana akwiye kugira umutima wo guca bugufi nkuko Yesu Kristo yemeye guca bugufi kugira ngo yubahishe Data wo mu ijuru"Ntimukagire icyo mukorera kwirema ibice cyangwa kwifata uko mutari, ahubwo mwicishe bugufi mu mitima, umuntu wese yibwire ko mugenzi we amuruta.Umuntu wese muri mwe areke kwizirikana ubwe gusa, ahubwo azirikane n’abandi.Mugire wa mutima wari muri Kristo Yesu.Uwo nubwo yabanje kugira akamero k’Imana, ntiyatekereje yuko guhwana n’Imana ari ikintu cyo kugundirwa,ahubwo yisiga ubusa ajyana akamero k’umugaragu w’imbata, agira ishusho y’umuntu, kandi amaze kuboneka afite ishusho y’umuntu.yicisha bugufi, araganduka ntiyanga no gupfa ndetse urupfu rwo ku musaraba.
Imyitwarire nk’iyo yo kwishyira hejuru no kwiyumva,imaze kurenga abantu benshi kandi ibyo nta handi biva keretse mu mbaraga z’umwanzi kuko niwe urangwa no kwikunda,ntitwirengagize ko Satani yirukanwe mu ijuru akajugunywa hasi mu isi kubera gushaka kwishyira hejuru.
Bibiliya iravuga ngo satani yibwiraga ko azazamuka akajya mu ijuru” waribwiraga uti”nzazamuka njye mu ijuru nkuze intebe yanjye y’ubwami isumbe inyenyeri z’Imana,kandi uti”nzicara ku musozi w’iteraniro mu ruhande rw’impera y’ikasikazi. Nzazamuka ndenge aho ibicu bigarukira,nzaba nk’Isumbabyose.Ariko uzamanuka ikuzimu ugere ku ndiba ya rwa rwobo.” Yesaya 14:13-15
Satani we yari ageze aho yigereranya n’Imana isumba byose ariko Imana ihita imwohereza mu kuzimu,iyo rero wagezwemo n’uyu’umwuka wa satani wo kwishyira hejuru Imana irakumanura kuko ntuba ukiyubaha ahubwo uba usigaye wiyumva ko uri Imana.
Satani yashatse kwishyira hejuru mu gihe Yesu Kristo we yaje yicishije bugufi ndetse yemera no gupfa urupfu rubi rwo ku musaraba kugira ngo akize abantu bose bazizera izina rye. Pawulo amaze kubisobanukirwa arandika aravuga ati”nabambanywe na Kristo ariko ndiho,nyamara sijye uriho ahubwo ni Kristo uriho muri jye. Ibyo nkora byose nkiriho mu mubiri,mbikoreshwa no kwizera umwana w’Imana wankunze akanyitangira.”Abagalatiya 2:20.
Duhamagarirwa rero kugera ikirenge mu cye,twita ku bandi kandi tukanakorera abandi nkuko twumva natwe twifuza abantu badukorera nkuko Kristo yabigenje.


text:
Mu Rwanda, abarwaye diyabete basobanura ko iyo ndwara ari mbi cyane irenze izindi ndwara z'ibikatu
Ubuhamya abarwaye diyabete batangarije Ijwi ry'Amerika, bwemeza ko kubana n'iyo ndwara bitoroshye. Bahamya ko iyo ndwara ya twibanire, ari mbi cyane, kandi ko irenze izindi ndwara z'ibikatu. Muri ubwo buhamya bwabo, bagaragaza ko bakurikije ububi bwayo biturutse ku ngaruka zikomeye cyane ikururira uyirwaye, nta wabona izina nyakuri aha iyo ndwara ya diyabete.
Abo barwayi bavuga ko aho diyabete ibera akaga ariyo igutegeka kugira ngo ubashe kubana nayo igihe kirekire. Basobanura ko uyirwaye, niyo yaba afite ibya mirenge atarya cyangwa se anywe ibyo ashaka. Basobanura ko diyabete iha uyirwaye umurongo ngenderwaho w'ubuzima. Bagize bati" diyabete irushaho kuba mbi kubera ko itagira uwo irebera izuba. Waba muto diyabete irakwibasira. Waba ingimbi cyangwa umwangavu nabwo ntigutinya, waba ugeze mu zabukuru ntushobora kuvuga ko wacitse diyabete ko nabwo ushobora kwisanga wayirwaye. Bamwe mu barwayi ba diyabete twaganiriye bafite imyaka irenga 45 y'ubukuru. N'ubwo bumwe mu bushakashatsi bugaragaza ko diyabete iba ifite igisanira mu muryango, abo twaganiriye bose batweruriye ko nta wundi muntu mu muryango wabo wigeze ayirwara mbere y’abo.
Uyu mukecuru afite imyaka 66 y'ubukure. Amaranye diyabete imyaka 10. Twahuriye ku ishyirahamwe Nyarwanda ry'abarwayi ba diyabete, aturutse mu karere ka Ruhango mu ntara y'amajyepfo. Yari aje gushakayo akamashini kamufasha gupima umunsi k'uwundi ikigero cy'isukari ye mu maraso. Yatubwiye ko ataratangira kwitera umusemburo wa insuline agikoresha ibinini. Kugeza ubu, abifata neza uko bigomba ari nabyo bituma diyabete ye ijya ku murongo. N'ubwo ataragerwaho n'ingaruka zikomeye za diyabeti, avuga ko kuva aho ayirwariye hari ibyahindutse mu mubiri we.
Muzehe Gishoma Francisiko afite imyaka 61 y'ubukuru. Imyaka 16 muri yo ayimaranye diyabete. Asobanura ko diyabete ari indwara ihenda cyane, yaba mu miti yayo ndetse no mu kuyivuza. Byakwiyiyongeraho n'imirire igatwara ibya mirenge. Yatangiye kugira zimwe mu ngaruka zikomeye za diyabete zirimo umuvuduko ukabije w'amaraso. Kugira ngo umusemburo wa insuline yitera igihe cyose ubashe kugira icyo umumarira, asobanura ko akurikiza neza amabwiriza y'abaganga bamukurikirana.
Twanasuye kandi umwe mu barwaye diyabete yatangiye kugiraho izo ngaruka zikomeye cyane. Zayinabu afite imyaka 52 y' ubukuru. Amaranye diyabete icya kabiri cy'iyo myaka. Biturutse kuri diyabete bamuciye ukuguru kumwe. Ariko asobanura ko yumva n’ukwa kabiri kwatangiye kugira ibibazo. Yahindutse icyimuga, agendera mu igare ry'abamugaye nta cyo agishoboye gukora. Ntabona, nta n'umusatsi agira byose bitewe na diyabete. Asobanura ko n''iyo umuntu yakoresha neza umusemburo wa insuline ariko ntiyubahirize ibyo ategetswe kurya, ko ntacyo aba ari gukora. Nk’uko abyumvikanisha, uwo musemburo ntacyo umumarira, diyabete imugiraho ingaruka. Zayinabu asobanura kandi ko ingaruka za diyabete zigera k'umuryango wose mu buryo budasubirwaho.
Aba barwaye diyabete twaganiriye, bavuga ko ikibazo gikomeye mu Rwanda ari uko nta baganga b'impuguke mu bya diyabete bahari bashobora gukurikirana abayirwaye ku buryo burambuye.


text:
Jul 26, 2016 Bienvenu Ndacyayisenga Ibiterane 0
Mw’itangiriro kuramya ikintu cyangwa umuntu n’ugukora imihango myinshi ikurikiranye mukwerekana icyubahiro cy’icyo kintu, gutinyika se cyangwa kugicira bugufi ukarambarara ukubarara imbere yacyo. Itsinda Glory Worshipteam ribarizwa mu Itorero ry’Abangilikani mu Rwanda Diyoseze ya Kigali, Cathedrale St.Etienne ahitwa mu Kiyovu rikaba ryashyize ku mugaragaro indirimbo zo kuramya Imana
Nyuma yuko indirimbo za Glory Worshipteam zikoze ku mitima yabenshi doreko byanabateye kwibuka iminsi yabo yakera bakibuka aho Imana yabakuye byatumye bishimira cyane igikorwa cyo kuramya Imana, gusa Pst Mourice we avuga ko kuramya mu ndirimbo bidahagije.
Pst Mourice Rukimbira Aganira n’umunyamakuru wa Isange.com yagize ati;”Kuramya ntabwo ari igikorwa kigaragara inyuma, n’igikorwa kibera mu mutima w’umuntu wubashye Imana kandi wifuza kuguma imbere yayo niyo mpamvu kuramya kuba ari igikorwa cy’umutima. Iyi rero yari Concert igamije gushyira ku mugaragaro indirimbo zakozwe na Worshpteam yahano yitwa Glory Worshipteam, batekereje gukora indirimbo ku girango izo ndirimbo nazo zinjye muruhando rwizindi ndirimbo zo kuramya Imana, nazo zikoreshwe kimwe nizindi zamakorali yo kuramya cyangwa amagroupe atandukanye hamwe n’abahanzi baririmba bene izo ndirimbo zo kuramya Imana.
Akomeza agira ati:” Kuramya harimo igice cyo kuramya Imana mu ndirimbo no kuramya Imana ukora igikorwa icyo ari cyo cyose gituma Imana ihabwa icyubahiro(gufasha abantu, gutega amatwi ijambo ry’Imana urifitiye inyota, ) byose byitwa kuramya abantu bitwa abaramyi cyangwa abiyita abaramyi nkekereza ko baba babigarukiriza hafi gusa kuko kuramya nyako ntago kugarukira mu ndirimbo gusa, ahubwo kuramya kuragutse. Ntekereza ko icyo arikimwe mu gituma ibintu bitumvikana muri ubwo buryo bwagutse kuko bafashe igice kimwe cyo kuramya mu ndirimbo bakacyitako aricyo cyo kuramya ndetse bakumva ko bihagije”
Yasoje avuga ko Twaremewe kuramya Imana kandi ko Imana yaturemeye kugirango ibyo dukora byose bigaragaze izina ry’Imana kuko abaririmbyi baravugango “Ntabe aritwe abwo izina ryawe abe ariryo rihabwa icyubahiro”, abantu biyemeze kubaho mu buzima buramya Imana
Tubibutse ko iki gitaramo cyari kitabiriwe n’amatsinda atandukanye ndetse n’abahanzi batandukanye: aha twavuga nka Joyful Singers, Prince of peace, The Pillars, Gospel Proclaimers, na Liliane Kabaganza, Glory Worshipteam isohora indirimbo
Nd.Bienvenu/Isange.com/Tel:0785247778,0725040607
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ikibazo n'igisubizo kuri FDLR : Mwaba mufite umugambi wo kurimbura umututsi nzakuremo akanjye karenge ni muramuka muje mu Rwanda?
BANYARWANDA BANYARWAKAZI IYI NYANDIKO TWAYITEGURIYE ABATWANDIKIYE. TWIFUJE KO NIBA HARI ABANDI BIBAZA IBIBAZO NKIBI BY’ABA BATUBAJIJE KO BABONERA IBISUBIZO BOSE HAMWE.MUTWIHANGANIRE NTABWO TUBASHIJE KUBEREKA AMAZINA Y ‘ABATWANDIKIYE KUBERA IMPAMVU Z’ UMUTEKANO WABO.DORE IBIBAZO TWANDIKIWE:
Muraho bavandimwe! Mbanje kubasuhuza kandi mbifuriza amahoro ya Nyagasani! Mu byukuri ikinteye kubandikira, hari impamvu zitandukanye. Ndi umututsi, navukiye mu gihugu gituranyi n'u Rwanda. Mbabazwa n'ibyagiye biba mu gihugu cyacu kugeza ubu bikaba bitarigeze bihagarara. Mbabazwa cyane na Génocide yakorewe abatutsi kandi benshi muri mwe mwari abasirikare icyo gihe, abandi mushobora kuba mwaragize uruhare muri génocide y'abatutsi. Ku rundi ruhande nkababazwa cyane na Leta ya Paul Kagame n'agatsiko ke ukuntu bishe abahutu batagira uko bangana, yaba mu gihugu ndetse no muri Congo. Ayo yose ni amaboko, ni ubuzima bw'abana b'u Rwanda bwahashiriye. kandi nta muntu muzima bikwiye kutababaza. Gusa muri uko guhonyora abanyarwanda kwa leta ya Kigali, ubu yaba umututsi cyangwa umuhutu wese bikanze baramuhitana. Bityo ubwoba n'impungenge bikaba ari byose mu mitima y'abanyarwanda.
Ku rundi ruhande nkibaza niba urwango mwagiye mugirira umututsi rwarashize ku buryo uyu munsi muramutse mwinjiye mu Rwanda umututsi yaba atagowe! mumbwire kandi ntimumpishe ikibari ku mutima! Nta rwango ngira mu mutima wanjye, gusa ntanubwo numva nshaka gupfa....Mwambwira niba mugifite umugambi wo kurimbura icyitwa umututsi nzavanemo akarenge ninumva muje!
Murakoze! Mugire amahoro!
IBISUBIZO
Mme munyandiko watwandikiye bigaragara ko utarasobanukirwa n’ukuri, ibyo mwumva mubibwirwa ni umukuru w’igihugu Mr Paul Kagame,ibyinshi ababwira aba ababeshya. Aha ndagusobanurira neza,mbone no kuguha na information kugirango tugire aho dushobora kumvikana.
Génocide
Muvandimwe, menya icyatumye ariya magorwa yarabayeho : Ntamunyarwanda w’ukuri utazi ko Nyirabayazana ari Kagame, we bwite, niwe wazanye gahunda yo kwica Président Habyarimana, kandi bari bamaze kumvikana ko bagabana ubutegetsi mumahoro, ahubwo kuko ari inkoramaraso ntabwo yishimiye ko abanyarwanda bahura bakishimana kandi bakagira ibyo bahindura,koko niba byari bihari, birababaje cyane kubona umuntu kugiti cye yarishakiraga ubutegetsi atitaye kubanyarwanda ; uyu niwe se wambwira ngo akunda abatutsi ? reka da ni ubutegetsi ni ubukire yishakiraga gusa.
Aha nizeyeko nawe ufite ibimenyetso,cyangwa niba ntabyo ufite, nanjye nabiguha kuko hakozwe iperereza rihagije ryerekanye ko Paul Kagame ariwe wateje Génocide yarangiza akavuga ko ngo ari we wayihagaritse.
Nshimye ko uri mu Rwanda nkuko ubivuga, reka nkubaze ikibazo kandi unsubize : Nyuma gato FPR ifashe ubutegetsi abahutu ,reka nkoreshe abahutu kuko aribyo bizwi cyane gusa hari n’abatutsi, ni ubwo batari benshi aba bose bari inzirakarengane, bishwe na FPR ndavuga murwanda,aha naguha ni amazina n’aho biciwe nababishe, abenshi turabazi, bavugako babiciye iki?
Kugirango bazimangatanye ibyaha bavugako bari bafite umujinya. None urambwirako Kagame n’agatsiko ke ko ari nabo bari bazi iby umujinya bagiye kwica Habyarimana batazi inkurikizi zabyo ? Yewe bari babizi kuko, yaraziko hazatakwa abatavuga rumwe na leta yari iriho,doreko hariho n’amashyaka menshi.
Ibyo yarabizi kandi ari sure ko abatutsi ni abandi batavuga rumwe na leta bahita batakwa bakicwa kuko abantu batari bagasobanukirwa ukuri,cyane ko Nyirabayazana ari umututsi ; ni ukuvuga ngo ubwo umututsi wese azahita ahagirira ikibazo, noneho abonereho kubwira amahanga ngo abatutsi batatswe bahite bamwihera ibyo yashakaga,ntabwo se yabigezeho?
Erega kuva kera yarazi uburyo bwose bwo kuteranya amoko,kandi ntugirengo yarabiretse nanubu aracyakomeza .Mbere ho ntiyabyerekanaga ahubwo yabikoraga muburyo buziguye kuburyo ntawarabukwaga,ubu rero asigaye abyerura.
Ntiwambera se Umugabo hashize igihe Gito ahagaze imbere y’urubyiruko ararubwira ngo Abana bose babahutu basabe imbabazi abana babatutsi, kuko ari abicanyi ! Ikibazo cyambere : ese ko mbona waba ujijutse wansobanurira iki kintu?
Bamwe muri ka gatsiko ke, kuko bo batashakaga ko ahita abyerekana bahise bafata iyambere mu kubeshya abanyarwanda ngo ibi abivuga, yabitewe ni uburwayi bwa cancer y’uruhu imutera kwihuta kuvuga no kurakara nuko baba babafunze amaso ibi ubivuze utari umuntu we wagarukira he? Reka da azi ibyo yararimo akora reba ! FPR ikimara gufata ubutegetsi yavugaga ko nta Moko mu Rwanda,ngo ibyamoko byazanywe ni abazungu !Ese wowe wabwiwe ni iki ko uri Umututsi? Ni abazungu se? Ese hari icyo ubona kibi cyangwa cyagutera ikibazo kwitwa umututsi undi se we yiswe umuhutu hari ikibi kirimo? Mbona iki ntakibazo kumenya ubwoko bwe ariko ntabigendereho cyangwa ngo aryamire abandi abazizako badahuje ubwoko ahubwo bahuzwe n’umuco wa Kinyarwanda ushimwa hose ku isi,cyangwa bahuzwe ni ururimi rumwe ni ubwenegihugu bw’ubunyarwanda.
Ikindi Kagame ko ariwe wabwiye abanyarwanda ko nta moko, ibi se yabwiye urubyiruko yarabikuye he? Koko niba ntabwoko bwari mu Rwanda.
Dore impamvu zabimuteye :
1.Baramubwiye ngo natange uburenganzira u Rwanda rwumvikane munzira ikwiriye na FDLR doreko nibyo batuvuga ibyinshi ari ukubeshya,cyane ko abagize urugaga bari impunzi zamuhunze bakiri bato batazi ni ubwo bwicanyi bwabaye mu Rwanda, yumvishe atyo ati reka nkwereke mpere Mu Rwanda nabo bana bose bitwe abicanyi noneho mu Rwanda nibifata n’abari hanze bizaba bibafashe.
Ngaho nawe ndebera koko,icyaha yashatse kugifata nk’icyaha cy’inkomoko,aha harimo kwibeshya kuko icyaha cy’iyobokamana gitandukanye nicyaha Politic.Bigaragara ko aha rwose yiyibagije amategeko mpuza mahanga kimwe ni iby’amategeko arengera ikiremwa muntu, ibi ku bantu basanzwe ntawagushyiraho icyaha nk’iki ngo gifate keretse nawe uri injiji nibwo utamenya ibyo yarashatse gukora.
2.Ikindi ni uko yari ateranije ubwoko munzira itaziguye kuko yabivuze mukanwa ke adakoresheje za nzira navuze hejuru. Aha rero yagirango yumvishe abatutsi ko abahutu bose ari abicanyi kugirango atere abatutsi umujinya   abahe n’uburenganzira bwo gukomeza kwica abahutu bitwa abanyabyaha,Genocide ikomeze.
Ikindi aha yagirango arebe ko abatutsi bakongera komwongerera ingufu bakitanga kubera kugira wamujinya noneho yababwira ati dore ye muze tujye i congo kwica za mpunzi z’abahutu , na babandi batangiye kumenya ukuri akaba abafunze amaso nuko bakaza wese ngo tugiye kwica abahutu babandi babicanyi. Mbese ibi yabikoreraga ko yashakaga abandi bana bamufasha intambara yo muri congo kuko yabonaga yamuteye icenga.
Abandi nabo ngo tugende kubamara batazi ikihishe mubwenge bwe : -kubanga -kubakoresha kumwibira mabuye y’agaciro-gushaka gukomeza ubutegetsi bw’igitugu agakomeza gushaka protection kugirango abo yita abahutu batamwinjirana. None iyo ntambara yashoje yaratsinze? None iyo batsinzwe,bagapfa bakanafatwa, ninde uhomba ? Ni abana babanyarwanda bahashirira batazi ibyo bazira.
Uretse nibyo mubwire izo ntore ze nibatava mubyo babeshywa byanze bikunze bazabona inkurikizi. Bazafatwa ni ibyaha bazahanwa n’ubucamanza.Ubwo rero reka tuburire urubyiruko rwirinde kwivanga mumahano y’umugome uteza akajagari mubana babanywanda.Namwe nimwihe urugero ingero ni nyinshi reka mbe nguhaye gato Ntaganda, arihe?
None rero ibyo wumva ngo Abasilikale bacu abenshi bakoze genocide, ndakubwiza ukuri ko ibi ari propagande kuko no mubasilikale bacu harimo abatutsi kandi n’ubu bamwe turacyari kumwe. Ntabwo duhakana ko mu Rwanda hatabaye ubwicanyi,ahubwo nagirango utandukanye ubwicanyi bwakozwe mu Rwanda muri 1994 n’izina ry’urugaga.
-FDLR yashinzwe mumwaka 2000 ni ukuvuga ngo mumategeko ntaho urugaga ruhuriye nibyabaye mumwaka1994.Uvuze ngo abagize urugaga baricanye kandi mubyukuri kugirango icyaha kemezwe ni uko hagomba kuboneka ibi by’ingenzi:
A. Ni ikihe cyaha cyakozwe, n’uwa gikorewe ? Aha ndavuga ijambo bita victim.
B.Igihe icyo cyaha cyakorewe n’aho cyakorewe.
C.Abagabo b’ukuri bo kubihamya,cyangwa se bimwe mibikoresho byakoreshejwe mu gukora icyo cyaha.
D.Hakabaho n’iperereza rihamye, rikurikirana koko niba ibi byose aribyo ; aha niho hakorwa n’ubundi buhanga bw’ iterambere bwitwa DNA.
Noneho ibi byose bibonetse uwagikoze agafatwa ubucamanza nibwo bwemeza ko umuntu abaye umunyacyaha Mugihe ibi bitarakorwa uwo muntu ukekwa aba akiri UMWERE.None waba uzi neza umuntu uri mu rugaga ibi byafashe hanyuma ukamushinja ko ari umunyacyaha? Ibyo bita “this person is Guilty.”
Umucamanza Trevedic w'umufaransa i Kigali mu iperereza ku rupfu rwa Habyarimana
Ahubwo dore uko Kagame ni agatsiko ke babigenje : ubucamanza bwose babushyize mumaboko ye kuburyo hari n’abanyarwanda abacamanza batirirwa bakurikirana kuko Kagame we yamaze kubakatira ntacyaha kibariho ese wambwira niba yaba yarize ubucamanza? Ngo GACACA, ubundi gacaca si ubucamanza, ahubwo ni aho abavandimwe bahurira bakaganira niba hari uwahemukiye undi aho bagasabana imbabazi,bakisangirira akagwa cyangwa agasururu kimwe ni agatobe cyangwa agashera,aha ntabwo hakurura urwango cyangwa ngo habe igifungo ahubwo ni aho kwiyunga mutubazo dusanzwe.
None « Gacaca » niyo yabaye ubucamanza bukuru, bagakatira abantu muburyo budahuye ni amategeko. Ahubwo mwitonde kuko amategeko agenga ubucamanza barayishe, ababikoze bazahanwa n’ubucamanza buzaba bukora mubwisanzure.
Kumwanzuro w’abanyabyaha:
Igihe igihugu cyacu kizagira amahoro ubucamanza bukajya muburyo hakaboneka ko hari umuntu wakoze amahano haba mu basilikare cyangwa muba Civile hatitawe ho ko ari umututsi cyangwa umuhutu, ibyo navuze hejuru byose bigakurikizwa,uwo azahanwa n’ubucamanza.Naho ibyo kwica abatutsi ngo twatashye ibi ntibishoboka dukunda kuvuga ngo negatif.
Atari ibyo Kagame yirirwa abeshya,n’ubu koko abo uvuga baba bapfa nitwe tuba tubishe ? Ndakubwiza ukuri abo batutsi uvuga niyo bahunze kagame bakaduhungiraho turabakira rwose naguha urugero kuva kera uzabaze. Urugero :Masunzu Ahunga uko yavuye mu Rwanda yakiriwe nande yatabawe naba nde ubu se ntariho ? Abacunguzi b’urugaga iyo uje ubasanga ubahungiramo baragutabara,bakagukiza.Uwo kagame arababeshya mugerageze ntimukemere ibinyoma bye.
UKO TUBONA HAGATI YABATUTSI NI ABAHUTU HATABAYEHO KUBATERANYA.
Nta rwango hagati y’abatutsi n’abahutu,ahubwo Kagame n’agatsiko ke baba bashaka gukomeza ya mafuti yabo nibo babiba urwango mubanyarwanda bitwaje ubwoko aha naguha urugero:
Niba koko bangana, birashoboka ko umwana w’umututsikazi akava iwabo mu Rwanda akajya imahanga agasanga umuhungu w’umuhutu cyangwa Umuhungu w’umututsi akava i Rwanda akajya imahanga gushakana n’umkobwa w’umuhutukazi bakibanira akaramata? Ibi se urabihakana ko bitaba ho? Twe turabazi nina benshi cyane.
Ikindi iyo uwo mututsi avuye mu Rwanda agasohoka akajya mukindi gihugu iyo yumvishe umuntu uvuga ikinyarwanda ahita yishima akamuhobera akamubaza ati muraho neza ntabwo amubaza ngo ese uri umututsi cyangwa umuhutu; ahubwo ashimishwa no kumubona ari umunyarwanda nyuma ugasanga ariwe ubaye inshuti ye.
Uzabaze twumvishe n’uwitwa Dr Rudasingwa kandi arabyemera ko ari umututsi, abivuga ngo abo twitaga abanzi bacu, aha aba avuga Abahutu, nibo twibanira ati” Hari aho nagiye baransetsa bati muzane Dumu ye…bagahita bose baseka kuko yarazi icyo ashatse kuvuga bagahoberana bakisekera bagasangira bagahuza neza “. Kandi ntiwibagirwe ko hari abatutsi benshi barokotse intambara yo muri 1994 bahishwe ni abahutu. Ubwo se urambwira ko hatabaye ho kubeshywa abanyarwanda bo ntibabona ukuri?
Ahubwo wowe nkuko wagerageje ukatwandikira ni uko wari ufite ishyaka ushaka kumenya ukuri, gerageza usobanurire n’undi wese wumva afite izo confusion kandi niba ushaka kumva ko uri umunyarwanda ushaka amahoro na Demokarasi no kubohoza igihugu cyacu, Ngwino dufatanye, kugirango duhindure ibyagoramye mugihugu cyacu cy’u Rwanda.
Ngaho uzagerageze,kandi umurage w’urukundo turawufite. Imana Ikurinde ni abo murikumwe bose ni abanyarwanda twese.
Bikorewe Masisi kuwa 17/11/2013
Colonel Wilson IRATEGEKA
FDLR
Executive Secretary
Telephone: +24 381 145 2213
E-Mail: fdlrsrt@gmail.com


text:
Yasuwe : Inshuro 232 | Ibitekerezo: 0 | Aho ariho: U Rwanda
Inzara ya rumanura yaba yarayogoje u rwanda mubuhe buryo
Tweet
By ndacyayisaba hubert | January 09, 2017 saa 07:33:51
Rumanura
ni imwe mu nzara zayogoje u Rwanda, iyi nzara yabayeho hagati ya 1916-1918.Intambara ya mbere y’Isi irangiye (1914-1918), u Rwanda rwahuye n’inzara ikomeye yayogoje cyane cyane igice cy’Amajyaruguru y’u Rwanda ahitwaga mu Bugoyi, ubu ni mu Ntara yUburengerazuba mu duce twa Rubavu na Nyabihu n’ahandi bituranye.
Kubera ubukana bw’iyi nzara yatangiye gahoro gahoro, abaturage barasuhutse bajya guhingira ibiribwa mu duce tw’Ubushiru, Uburera, no mu Budaha kuko ho babaga bafite ibyo kurya bahunitse byo kuzabarengera mbere y’uko ibindi byera.
Kubera ko Abagoyi batabashaga kubona uko bashyira Abarera ibikoresho nk’imyambi, amasuka n’ibindi ngo bagurane babahe ibyo kurya, byatumwe Abagoyi benshi basonza bituma batangira no gusahura amazu y’abandi.
Uburera nabwo bwaje kunanirwa kwihaza mu biribwa no gusagurira uduce tundi tw’u Rwanda harimo n’Ubugoyi bari baturanye.
Abarera bamaze kubona ko Abagoyi batangiye
kujya babasahura, bahisemo gusarura imyaka itarera neza, banga ko Abagoyi
bayisarura.
Kuva ubwo inzara yahise itangira. Impunyu zabaga mu Ishyamba ryatandukanyaga Ubugoyi n’Uburera nazo zatangiye kujya zitega abikoreye ibiryo bava mu Burera zikabambura, ibi bituma itumanaho n’ihererekanya ry’ibiribwa rihagarara kubera gutinya kwamburwa ibyabo no kwicwa.
Abagoyi babonye ko inzara ibageze kure, bahisemo kujya bajya gusahura imirima y’Abarera, bakagenda bari mu matsinda manini agamije no kwitabara za mpunyu.
Ibi byatumye ibiribwa byose byibwa ndetse n’imbuto yari yarateganyijwe kuzaterwanayo barayisahura. Abarera bamaze kubona ko nabo bashonje bagannye mu Nduga (Intara y’Amajyeofo y’ubu) gushaka yo ibyo barya bityo inzara iba igeze mu gihugu rwa gati.
Mu gitabo cya Bernard Lugan kitwa :Histoire du Rwanda: De la Préhistoire à nos Jours, ku ipaji ya 326 hagaragaramo Umupadiri witwaga Weckerlé muri 1917 wanditse ati: "Ubu mu Rwanda hari uduce tutihagije mu biribwa kandi abadutuye basuhukira mu tundi duce baturanye gushaka icyo barya. Igiteye impungenge ni uko inzara yatangiriye mu duce dukize tw’igihugu bityo udukennye tukazabura abaduha ibyo kurya nyuma."
Lugan avuga ko hari izindi mpamvu zateye Rumanura mu Rwanda harimo n’uko muri Africa hari hakiri uduce twarimo ibisigisigi by’intambara ya mbere y’Isi Yose.
ku Ntambara ya mbere y’Isi mu Rwanda, Capt Wintgens wari uhagarariye Resident w’Ubudage mu Rwanda, yanze ko intambara hagati ye n’Ububiligi ibera mu Rwanda, ahitamo gutera Ababiligi abasanze muri Kongo.
Yatwitse umujyi wa Goma, afata n’Ikirwa cy Idjwi. Yashinze ibirindiro ku Gisenyi no ku mpande zombi z’Umugezi wa Sebeya ku misozi ya Nengo na Rubavu.
Ibi ariko ntibyabujije ingabo z’Ababiligi kotsa igitutu Abadage ba Capt Wintgens kandi ni mu gihe kuko babarushaga intwaro ndetse n’ubwinshi bw’abasirikare.
Ingabo z’Ubudage zashakaga kwigarurira uduce twose tw’Amajyaruguru y’Uburengerazuba( Ubugoyi n’Uburera ) ndetse n’Amajyepfo yo hagati( Nduga)kandi barabishoboye.
Kubera iyi ntambara, za nyakatsi
zaratwitswe. Abari bahanganye batwitse urutoki( aho bateye insina nyinshi)
bararutsemba bagamije kubuza abanzi babo kwihishamo.
Ibi nabyo byongereye ubukana bw’iyi nzara. Iyi ntambara yamaze hafi imyaka ibiri ariko muri 1916, ingabo z’Ababiligi zinjiye mu Rwanda zinyuze mu gace kari karigaruriwe n’Abongereza bituma Abadage bahunga bava mu Bugoyi ariko basiga basahuye ndetse batwara bunyago abagabo bo kubatwaza ibiribwa n’ibikoresho.
Bamwe muri aba bagabo bashoboye gucika bajya
mu mashyamba yari hafi aho.
Nyuma gato Ababiligi batangiye guhumuriza
abaturage batangira kuva mu bwihisho baza mu ngo zabo.
Abatahutse bageze mu ngo zabo bahuye n’akaga. Haguye imvura nyinshi ituma n’imyaka yari yarasigaye ibora kubera amazi menshi kandi n’ibigega byarangiritse cyane.
Mu kiganiro Bernard Lugan yagiranye na
R.P.Soubielle muri 1917 wari utuye ku Nyundo yagarutse ku bibazo byatewe na
bamwe mu batware harimo uwitwa Rwakadigi wayoboraga Ubugoyi.
Uyu mutware yahoranye amazu menshi n’inka nyinshi mu Bugoyi no mu Nduga. Inzara ibaye abantu barabisahuye.
Ababiligi bamaze kugarura agahenge, Rwakadigi yategetse abantu bose bagize uruhare mu kumwiba ibye ko bagamba gukora imirimo y’ingufu bakubaka amazu ye n’ibigega bye basenye, abandi abirukana mu mirima y’intoki ze bajya kwangara.
Rwakadigi yigaruriye ku ngufu ibihingwa by’abaturage be, ibi bituma abari bafite ibyo basigaranye byo kubatunga byigarurirwa na Rwakadigi ku ngufu bo inzara irabica.
Hari inzara nyinshi zabaye mu Rwanda. Nk’uko byanditswe na Dantès Singiza mu gitabo cye: La Famine Ruzagayura, (Rwanda, 1943-1944) Causes ,Conséquences et reactions des autorités ku ipaji ya 8 hagaragara ko mu Rwanda habaye inzara nyinshi zikurikira: Rukungugu, Ruyaga, Rwakabaga, Rumanura, Rwakayihura, Ruzagayura, kandi buri imwe muri izi yahabwaga izina runaka bitewe n’agace yabaga yagezemo.
Nyuma ya Rumanura haje gukurikiraho inzara yiswe Ruzagayura. Iyi nayo yaje ari kabutindi ihitana abantu benshi nk’uko tuzayibagezaho munkuru yacu itaha.
Ese Amerika koko yavumbuwe na Christoph Colombus cyangwa ni Aba MAYA?
Umujyi Wavumbuwe Muri Egypte Wabaye Ikimenyetso Gikomeye ku Mateka Y'isi.Irebere.
Aha hantu ku isi hagizwe ibanga mu bihakorerwa n'uko abahatuye babayeho


text:
Umuyobozi w’akarere ka Huye, Eugene Muzuka, aratangaza ko akarere kagiye gukora ibishoboka byose umwaka w’imihogo ugashira (Kamena 2012) imirimo yo kuvugurura no kwagura sitade ya Huye igeze kuri 20%.
Mu kiganiro yagiranye n’abanyamakuru tariki 28/11/2011 i Huye, Eugene Muzuka yatangaje ko ubu imirimo yo gusana sitade igenda neza ku buryo uyu mwaka wa 2011 urangira ikibuga bakiniraho kimaze kurangira hanagiyemo ubwatsi bw’ubukorano (tapis synthétique).
Muzuka avuga ko byari bitekanyijwe ko uku kwezi kurangira iyi tapi yagezemo ariko ko hari imbogamizi zatumye bidashyirwa mu bikorwa. Yemeza ko mu kwezi kwa Kamena 2012 inyubako y’iyi stade izaba imaze kugera kuri 20%. Ibice bimwe na bimwe birimo aho abantu bicara, ubwiherero n’uruzitiro bizaba bigeze kure.
Ubwo imirimo yo kuvugurura iyi sitade yatangizwaga ku mugaragaro tariki ya 16 Mata 2011, hateganywaga ko icyiciro cya mbere cy’iyi mirimo yo kuvugurura (gushyiraho ikibuga kigizwe n’ubwatsi bw’ubukorano) cyagombaga kuba cyararangiye mu kwezi kwa Nyakanga uyu mwaka.
Iyi sitade niyuzura izaba ifite ubushobozi bwo kwakira abantu 12000. Mbere yari yakiraga abantu 500 gusa. Iyi sitade kandi izaba ifite ibindi bibuga byagenewe indi mikino n’ibyumba by’amoko atandukanye bigenewe amanama cyangwa ibindi birori.
Umuyobozi w’akarere ka Huye anavuga ko ivugururwa ry’iyi sitade rizajyana n’imihanda yose yerekeza yo ndetse n’iyikikije mu rwego rwo kuvugurura ibikorwa remezo byose by’aka karere bigaragara nk’ibishaje.
Ferdinand Muneza


text:
by www.igihe.info
Abantu 35 bakomoka mu murenge wa Rubaya wo mu karere ka Gicumbi bari mu bitaro bikuru bya Byumba nyuma yo kunywa ikigage gihumanye mu bukwe ku witwa Ugirimana Leonodas tariki 14/9/2014.
Turinanjye Angelique ni umwe mu bahumanyijwe n’icyo kigage avuga ko abanyweye ku kigage kidasembuye (umusururu) aribo bahuye n’ikibazo cyo kuribwa mu nda bagahinda umuriro ndetse bakanaruka ari nako bashaka kujya mu bwiherero buri kanya.
Umuganga ukorera ku bitaro bikuru bya Byumba urimo kubakurikirana, Nzanzu Jean Claude, atangaza ko abo baturage banyweye kuri icyo kigage harimo n’abagore babiri batwite ubu baka barimo kwitabwaho babaha ubufasha bwihuse kugirango bashobore gukira.
Umunyamabanga nshingabikorwa w’umurenge wa Rubaya, Ngendabanga Jerome, avuga ko bahise bihutira kubageza kwa muganga kugirango bahabwe ubutabazi bw’ibanze.
Ikindi yongeraho ni uko n’uwo wari wacyuje ubukwe nawe ari mu barwaye akaba arero asanga ko iyo aza kuba ariwe wahumanyije icyo kigage atari kunywaho.
Ngendabanga avuga ko mu makuru yamenye ngo ni uko abo bari bafite ubukwe ko bengensheje amazi bavomye mu mugezi akaba ariyo yaba yateje ibyo bibazo kuko ayo mazi aba arimo imyanda.
Umunyamabanga nshingabikorwa w’umurenge wa Rubaya atanga ubutumwa ku baturage bose benga izo nzoga z’ibigage n’imisururu ko bari bakwiye kubikorana isuku.
Asanga bari bakwiye kujya bengesha amazi babanje guteka ndetse bakoza n’ingunguru babitekamo kuko usanga akenshi ziba zirimo n’ingese ugasanga rero uwabinywa bitateguranywe isuku yahura n’ikibazo cyo kunywa ibintu birimo umwanda bikamuhumanya.
Kigali Today


text:
Ngo ntawe ugihambira impamba ku maguru ajya gushaka ubuyobozi :Umusaza w’imyaka 89
Muzehe Mujyarugamba Filipo,atuye mu Kagari ka Kimanzovu mu murenge wa Shyira. Avuga ko kuva yabaho,yariye ingoma nyinshi ahereye kuri Rudahigwa,ariko ngo atigeze abona ubuyobozi nk’ubwa Leta y’ubumwe kuva avutse mu 1926.
Yagize ati “ muri izo ngoma zose,umunyarwanda yabwiraga undi ngo yamwica akaburana n’intumbi. Ngo yamwica agatanga amafaranga,ariko ibyo byose umukuru w’igihugu yabidukuriyehoâ€.
Yongeraho ko muri iki gihe nta n’uwatunga undi urutoki ngo byemerwe kuko mu Rwanda hari ubutabera.
Muzehe Mujyarugamba agira ati “kugeza ubu nta muntu ugihambira impamba ku maguru ajya gushaka ubuyoboziâ€.
Avuga ko cyera umuntu yarengaga imisozi n’imisozi ajya gushaka ubuyobozi,akitwaza impamba kuko yagombaga gukora urugendo rurerure.
Ikindi ashimira Perezida Kagame ngo ni uko yagize neza cyane akabakura muri Congo,aho abanzi babo bari babamereye nabi kandi abagejeje mu Rwanda ngo indamutso yabahaye ni ukubaha inka.
Yongeyeho ko  Perezida Kagame yakoze byinshi bituma bamwifuza ubuziraherezo. Kimwe mu byamushimishije cyane ngo ni uko ubuyobozi bwegerejwe abaturage,ibyo gukora ingendo ndende abaturage bajya gushaka ubuyobozi bikaba bitakiriho. Avuga ko kuri ubu ubuyobozi buri hafi y’abaturage kandi bwitabira kubakemurira ibibazo.
Kuba Kagame asigaye ahemba abasaza,nabyo ngo bikabi biri mubyo bamushimira cyane ,bakifuza ko yabayobora ubuziraherezo.


text:
Imbaraga z’Imana mu ntege nke zacu
Ariko arampakanira ati “Ubuntu bwanjye buraguhagije, kuko aho intege nke ziri ari ho imbaraga zanjye zuzura.” Nuko nzanezerwa cyane kwirata intege nke zanjye, ngo imbaraga za Kristo zinzeho. 2 Abakorinto 12:9
Uvugwa aha ni Pawulo, uwo Imana yahamagaye gukora umurimo wayo nawe imukuye mu byaha bitandukanye nk’uko no kubandi benshi bigenda. Pawulo yigeze kubaho akomeye mu buzima busanzwe, ndetse arenganya ubwoko bw’Imana. Kristo aza kumutungura aramuhamagara, amuvana mu byo yarimo amuhindura umukozi we ukomeye.
Mu kumuhamagara, yagize igishakwe, abana nacyo ndetse ngo arasenga Imana yifuza gukira. Aho twasomye yandikira Abakorinto ni nk’ubuhamya abaha bw’uko Yesu yamusubije, ko ubuntu bwe bumuhagije.
Ikindi Pawulo yahishuriwe ko kuba yaramaze kumva ko ari umunyantege nke byatumye imbaraga za Kristo zigaragara. Ageze noneho aho yirata intege nke ze bigatuma iza Kristo zimuzaho.
Hari ibintu Imana yakurekeyeho kugirango intege nke zawe zihamye inyinshi za Kristo.
Mbere yo gusakuriza mu byo uri gucamo, wabanza ukamenya icyo Imana ishaka gukuramo.
Hari umuntu watanze ubuhamya bw’ukuntu yari yishimye yumva ibintu byose bimeze neza, mu kanya gato aba yakiriye telefoni bamubwira inkuru mbi, ahita acika intege zose. Icyamubayeho ni uko yahise yumva ubwenge buzengurutse asanga ntacyo yakora, hasigara kugwa mu gikombe cyo kwibaza no gutakaza ibyiringiro.
Ariko bene aha Yesu ahakura icyuhiro kidasanzwe. Intege zawe zishize, Kristo arigaragaza kugira ngo ishimwe rye utazagira ikindi urihuza nacyo ngo ukirate.
Icyo uyu yakoze ni ukwishingikiriza ku Mana yonyine no ku buntu bwayo. Kandi iyo umaze kugenza gutya Imana iraza igakora imirimo.
Iyo intege zawe zishize uba usigaje kwishingikiriza Imana igakora ibyo ishaka, Pawulo amaze kumenya umugambi w’Imana ku buzima bwe nibwo yavuze ko iyo abaye umunyantege nke aribwo arushaho kuba umunyembaraga. 2 Abakorinto 12:10
Wowe usoma, iri jambo rigukomeze, kandi rigufashe guhishurirwa ko Imana izi intege nke zawe, kandi nibwo buryo kuri yo yahisemo kugaragaza imbaraga zayo.
Mu ntege nke zawe, Imana ihagaragariza imbara zayo.


text:
sam.
19
mars
2011
ISOMO RYA MBERE
Umuhanuzi Izayi (Iz 1, 10.16-20)
10Nimwumve ijambo ry’Uhoraho, mwe batware ba Sodoma, mutege amatwi inyigisho y’Imana yanyu, bantu ba Gomora!
16Nimwiyuhagire, mwisukure, nimumvane imbere ibikorwa bibi byanyu, kandi muherukire aho kugira nabi! 17Nimwige gukora ikiri icyiza, muharanire ubutabera, murenganure urengana, murwane ku mpfubyi, mutabare umupfakazi. 18Uhoraho avuze atya: Nimuze tuburane! N’aho ibyaha byanyu byatukura nk’indubaruba, bizahinduka urwererane nk’urubura. Naho niba byatukuraga nk’umuhemba, bizererana nk’ubwoya bw’intama. 19Niba kandi mwemeye kumvira, muzarya ku byiza byeze mu gihugu. 20Naho niba mubyanze, mugakomeza kuganda, inkota ubwayo ni yo izabarya. Uwo ni Uhoraho ubivuze.
ZABURI (Zab 50 (49), 7ab.8, 13-14, 16bc-17, 21ab.23a)
Inyik/ Tugendere mu nzira z’Uhoraho, azatwereka umukiro.
« Tega amatwi, muryango wanjye, ngiye kuvuga;
Israheli we, hari icyo ngiye kugushinja.
Ibitambo untura si byo nguhora,
kuko ibitambo byawe bitwikwa bimpora imbere.
« Ese koko nkeneye kurya inyama z’ibimasa,
cyangwa kunywa amaraso y’amasekurume ?
Ahubwo jya utura Imana igitambo cyo kuyishimira,
kandi wuzuze amasezerano wagiriye Umusumbabyose.
« Kuki ushyanukira gutondagura amategeko yanjye,
no guhoza ku rurimi isezerano ryanjye,
nyamara ntukunde gukosorwa,
maze amagambo yanjye ukayata hirya?
« Ibyo ni byo ukora, none ukabona ko naceceka?
Wibwira se ko meze nkawe?
Untura ibisingizo ho igitambo, ni we umpa ikuzo. »
IBANGONDIRIMBO RIBANZIRIZA IVANJILI (Ezk 18,31)
Nyagasani, Ijambo ryawe ni ukuri,
n’itegeko ryawe rikaba agakiza.
« Nimuzibukire ibyaha byose mwakoze,
maze mwirememo umutima mushya n’umwuka mushya. »
Nyagasani, Ijambo ryawe ni ukuri,
n’itegeko ryawe rikaba agakiza.
IVANJILI
+ Matayo (Mt 23, 1-12)
Muri icyo gihe, 1Yezu abwira rubanda n’abigishwa be ati 2«Abigishamategeko n’Abafarizayi bicaye ku ntebe ya Musa: ‘nuko rero, nimukore kandi mukurikize icyo bababwira cyose, ariko ntimukigane imigenzereze yabo, kuko bavuga kandi ntibakore. 4Bahambira imitwaro iremereye bakayikorera abantu, ariko bo bakanga kuyikozaho n’urutoki ! 5Muri byose bakorera kugira ngo abantu bababone. Ni cyo gituma barushanwa gutwara ku kuboko no ku gahanga udupapuro twanditseho Amategeko, n’incunda z’imyambaro yabo bakazigira ndende. 6Bakunda ibyicaro bya mbere aho batumiwe, n’intebe za mbere mu masengero, 7bagakunda kuramukirizwa ku karubanda no kumva abantu babita ‘Mwigisha’ .
8Mwebweho ntimugatume babita ‘Mwigisha’ , kuko Umwigisha wanyu ari umwe gusa, mwese mukaba abavandimwe. 9Ku isi ntimukagire uwo mwita Umubyeyi wanyu, kuko mufite Umwe gusa, Imana Data uri mu ijuru. 10Ntimukemere ko babita “Abayobozi”, kuko mufite Umuyobozi umwe gusa ari we Kristu. 11Umukuru muri mwe azabe umugaragu wanyu. 12Uzikuza wese azacishwa bugufi, naho uzicisha bugufi azakuzwa. »


text:
sam.
08
janv.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 7, 25-28 ; 8, 1-6)
Bavandimwe, 7,25Yezu ashobora kurokora burundu abamunyuraho bagana Imana, kuko abereyeho kubingingira iteka ryose. 26Uwo ni we koko muherezagitambo mukuru twari dukeneye, w’intungane, w’umuziranenge, w’umuzirabwandu, utabarirwa mu banyabyaha, wakiriwe ahasumbye ijuru. 27Ntameze nk’abandi baherezabitambo bakuru bagomba gutamba buri munsi, bakabanza guhongerera ibyaha byabo bwite, bakabona guhongerera iby’imbaga; ibyo We yabigize rimwe rizima yitangaho igitambo ubwe. 28Abo Amategeko ashyiriraho kuba abaherezabitambo bakuru ni abanyantege nke, ariko Uwashyirishijweho indahiro yakuye Amategeko, ni Umwana w’Imana wuje ubutungane iteka ryose.
8,1Ingingo y’ingenzi y’ibyo tuvuga ni uko dufite Umuherezagitambo mukuru wa bene ako kageni, wicaye mu ijuru iburyo bwa Nyir’ikuzo, 2akaba ashinzwe ingoro n’ihema nyaryo ritubatswe n’abantu, ahubwo Imana yiyubakiye ubwayo. 3Umuherezabitambo mukuru wese ashyirirwaho guhereza amaturo, n’ibitambo, bikamubera ngombwa ko na we agira icyo atura. 4Mu by’ukuri, iyaba Yezu yari ari ku isi, ntiyaba umuherezabitambo kuko hatabuze abahereza amaturo bakurikije Amategeko. 5Ibyo abo ngabo bakora ku isi ni ibishushanyo bica amarenga y’ibiriho mu ijuru, nk’uko Musa agiye kubaka lhema yabwirijwe n’lmana ngo «Itegereze, uzakore byose ukurikije urugero rw’ibyo werekewe hejuru y’umusozi.» 6 Ariko ubu ngubu Umuherezagitambo wacu mukuru yeguriwe umurimo uruta cyane uwabo, kuko ari umuhuza w’Isezerano rishingiye ku byiza bihebuje, biruse ibyari byarasezeranywe mbere.
ZABURI (Zab 40 (39), 7-8a, 8b-9, lO, 17)
Inyik/ Ngaha ndaje Nyagasani, niyemeje gukora ibigushimisha.
Ntiwifuje ibitambo cyangwa amaturo,
ahubwo wanzibuye amatwi ngo numve;
ntiwigombye igitambo gitwikwa cyangwa icy’impongano,
niyo mpamvu navuze nti «Ngaha ndaje!
«Mu muzingo w’igitabo handitswemo icyo unshakaho.
Mana yanjye, niyemeje gukora ibigushimisha,
Maze amategeko yawe ajye ampora ku mutima!»
Namamaje ubutungane bwawe mu ikoraniro rigari,
ibyo usanzwe ubizi, Uhoraho,
sinigeze mbumba umunwa ngo nceceke.
Naho abagushakashaka bose nibahimbarwe bakwishimira!
Abakunda umukiro wawe nibavuge ubudahwema,
Bati «Uhoraho ni igihangange!»
IBANGONDIRIMBO RIBANZIRIZA IVANJILI (2 Tim 1, 10)
Alleluya Alleluya.
Yezu Kristu Umukiza wacu yatsinze urupfu,
maze atangaza ubugingo abigirishije Inkuru Nziza.
Alleluya.
IVANIILI
+ Amagambo yo mu Ivanjili ntagatifu uko yanditswe na Mariko (Mk 3, 7-12)
Muri icyo gihe, 7Yezu yigira ku nyanja hamwe n’abigishwa be. Abantu benshi baramukurikira, baturutse muri Galileya. N’abandi benshi baturutse mu Yudeya 8n’i Yeruzalemu, no muri Idumeya, no hakurya ya Yorudani, no mu karere ka Tiri na Sidoni, baza bamugana bumvise ibyo yakoraga. 9Nuko abwira abigishwa be ngo bamuteganyirize ubwato, agira ngo ikivunge cy’abantu kitaza kumubyiganaho. 10Koko rero yari yarakijije benshi, bigatuma abarwayi bose bamwirohaho bagira ngo bamukoreho. 11Abahanzweho na roho mbi na bo, iyo bamubonaga, barambararaga imbere ye bagatera hejuru bati «Uri Umwana w’Imana!» 12We ariko akabihanangiriza cyane, ababuza guhishura uwo ari we.


text:
Mar 14, 2016 Bienvenu Ndacyayisenga Ayo Hanze 0
Reka tubanze turebe ibiryo mu buryo bw’umwuka. Ubusanzwe, iyo urya cyane ugira imbaraga nyinshi, waba udafungura ukabura imbaraga; Umukristo udakunda ijambo ry’Imana nta mbaraga z’umwuka agira, kuko Dawidi yavuze ngo nabikiye ijambo ryawe mu mutima wanjye kugira ngo ntagucumuraho.
Bibiliya yatubwiye ngo “Uduhe ibyokurya byacu by’uyu munsi.” Imana ikunda ko tubaho mu buzima bwa buri munsi, bisobanuye ko dukwiriye guhora duhanze amaso Imana ku manywa na nijoro. Kamere y’umuntu ni ukumva ko yihagije, ariko Imana itarimo kandi ikintu cyose kidatuma Imana ihabwa icyubahiro nticyemera. wowe Imana itarimo nta cyo wakwigezaho, ariko nkwifurije kubana n’Imana buri munsi mu mwuka no mu buzima busanzwe.
Urugero rugaragaza ko mu muntu hatabamo kunyurwa ni uko Abisirayeli mu butayu Imana yari yarabateguriye ibibakwiriye buri munsi, ikabaha umutsima ariko yari yarabategetse ko begeranya ibiryo umuntu ashobora kumara kuko byazaga buri munsi. Ariko abantu babura icyizere bakumva ko ejo bitazagaruka. Noneho umuntu akegeranya ibirenze ibyo ari bumare.
Yesu yabigishije gusaba ibyokurya bya buri munsi, kugirango bige kunyurwa: Kuko kubaha Imana iyo gufatanije no kunyurwa, n’ibyo ufite bivamo inyungu nyinshi. ikitubuza kunyurwa ni ugukunda isi (1Yohana 2: 15-17).
Kuri ubu ibyaha biri gukorwa byinshi navuga ko bikorwa ku bw’umurengwe, kuko abantu bahaze batangiye gusambana mu buryo bukomeye, abakire bakomeza kurya abakene, abantu barikunda ntibagikunda Imana, nta mwanya bakigirira Imana kuko bafite ibyo bakora ntibabone akanya ko guha Imana. nyamara Imana yo ntibitanga ngo babisimbuze Imana.
Pawulo yanditse mu Baroma 8: 35, ati “Ni nde wadutandukanya n’urukundo rwa kristo? Mbese ni amakuba, cyangwa ibyago, cyangwa ni ukurenganywa, … Indirimbo y’108 mu zo guhimbaza Imana iravuga ngo “Jye ndi Umukristo ,nzahora ndi we mu bintu byose ngeze ku gupfa.”
Nd. Bienvenu/Isange.com/Tel;0785247778,0725040607.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Nk’uko twabitangarijwe na bamwe mu bana b’impfubyi za Jenoside yakorewe Abatutsi, bakomoka mu murenge wa Rukumberi, bibumbiye mu ishyirahamwe ARGR (Association des Rescapés du Génocide de Rukumberi). Badutangarije ko bafite ikibazo cy’imitungo yasizwe n’ababyeyi babo bishwe muri Jenoside, kirimo ibice bitatu:
Icyiciro cya mbere ni icy’ubutaka bwasizwe n’ababyeyi babo bwubatswemo imidugudu, aho usanga isambu yose yarubatswemo ikarangira, ntibahabwe ingurane;
Icyiciro cya kabiri ni icy’amasambu yigabijwe n’abandi bantu, kuko abana batahabaga, babaga aho bumva bafite umutekano, bakaba barayagabanye biza kwitwa ko ari isaranganya kandi abo bana batarigeze bahabwaho na m2 imwe;
Icyiciro cya gatatu kikaba icy’amasambu yagurishijwe na bamwe mu basigaranye abana cyangwa se abo bafitanye isano.
Ikibazo kimaze igihe kirekire
Urwo rubyiruko rwibumbiye muri ARGR twaganiriye, rwadutangarije ko ikibazo kimaze igihe kirekire mu buyobozi kuko batangiye gukurikirana ikibazo cyabo ku bwa Burugumesitiri Haguma, nyuma ya politiki yo guhuza uturere, ubuyobozi bwegerezwa abaturage, bakigeza mu buyobozi bw’akarere ka Ngoma, ariko nk’uko bakomeje kubitubwira akaba ari nta mwana n’umwe wigeze abona igisubizo.
Kugira ngo ibibazo byabo bikomeze kundindira ni uko ngo hari abayobozi b’ibanze batakiraga neza ibibazo byabo, bakababwira ko batumva impamvu abakobwa baka amasambu.
Ikibazo cyagejejwe imbere y’umuyobozi w’akarere ka Ngoma, nticyabona igisubizo ariko ngo kuwa 10/04/ 2009 yabemereye ko agiye kugikemura, abibumbiye muri ARGR bakaba barifuzaga ko nibura iminsi 100 yo kwibuka mu 2009 yarangira cyarakemutse.
Icyifuzo cyabo nticyubahirijwe, bigeza aho kuwa 10/07/2009, mu nama yahuje abayobozi b’inzego zitandukanye, hari Umurenge, akarere, abayobozi ba gisirikare, abayobozi ba Polisi y’igihugu n’abandi; bagerageza gushaka umuti w’ikibazo.
Icyo twagarukaho kandi ni uko mu nama yabereye muri Primature kuwa 10 Nzeri 2008, nk’uko bigaragara mu ibaruwa Minisitiri w’Intebe yandikiye Minisitiri w’Ubutegetsi bw’igihugu, Minisitiri w’Ubutabera na Minisitiri w’Umutekano mu gihugu, asaba uwo bireba wese gushyira mu bikorwa ibi bikurikira: Gutunganya amadosiye y’abanyereje amafaranga yo kubakira Abacitse ku icumu batishoboye; Guhuza imibare y’abacitse ku icumu bishwe; Gutegura Termes de references za audit y’amazu arimo kubakwa; Gusubiza abana imitungo yabo; Kwihutisha imanza z’imitungo y’impfubyi no kuzifasha mu nkiko; Guha abana ingurane y’amasambu yabo aho Leta ari yo yayatwaye.
Hashatswe umuti w’ikibazo
Bakomeje badutangariza ko muri iyo nama hagaragajwe abana 30 bahuriye kuri icyo kibazo cy’imitungo. Muri bo, umwe ngo ntiyari mu rwego rw’abana ariko isambu ye yarubatswemo basanga ikibazo cye kitashyirwa hamwe n’iby’abana. Uwa kabiri ngo basanze yarahawe ingurane, ariko aho yahawe hacukurwa amabuye y’agaciro nta burenganzira yari akihafite, ngo basaba Umuyobozi w’akarere ko yashakirwa ahandi. Uwa gatatu we ngo basanze uwari watwaye ikibanza cy’iwabo yari afite ahandi, bamutegeka kugisubiza ariko n’ubu ngo biracyari mu manza ntaragihabwa. Uwa kane ikibazo cye kikaba kitarasobanutse neza, bagishinga Umunyamabanga Nshingwabikorwa w’umurenge wa Rukumberi.
Mu bana 26 basigaye, nyuma y’ibyumweru bibiri hoherejwe; ku bufatanye bwa Army week, ababafasha gupima ubutaka, kugira ngo bamenye ababurimo n’uburyo babuhawe. Nyuma hagatangwa raporo y’ibikorwa. Bakomeje badutangariza ko abasirikare baje muri icyo gikorwa, bagaragaza ibyavuyemo kuwa 24/07/2009.
Iyo raporo yerekanye abana 11 n’ibibazo byabo uko biteye, bikagaragazwa n’ibaruwa Umunyamabanga Nshingwabikorwa w’Umurenge wa Rukumberi yandikiye Umuyobozi w’Akarere ka Ngoma yo kuwa 24/07/2009. Ntibabaruye mu murenge wa Rukumberi gusa bagiye no mu wa Sake babarurayo abantu 12. Abo bana batubwiye ko nyuma y’iyo raporo nta gisubizo babonye.
Ikibazo cyagombye kuba cyarakemutse
Mu nama yo kuwa 14-15 Ukwakira 2010, yabereye muri Sports View Hotel, ihuje inzego Nkuru za Leta n’Inzego z’ibanze, mu byo yasuzumye harimo n’Ubutaka bw’impfubyi butunzwe n’abandi bantu, umwanzuro wafashwe kuri iki kibazo ukaba Gusubiza abana b’impfubyi ubutaka bwabo, ubufite akaba ari we ujya mu nkiko, aho kugira ngo abana abe ari bo basiragira mu nkiko, uturere tukaba twarasabwaga kubikora bitarenze kuwa 31 Ukwakira 2010. Hari kandi amasambu y’abana b’impfubyi n’abarokotse Jenoside yashyizwemo ibindi bikorwa n’ubuyobozi. Kuri iki umwanzuro wafashwe ni ugusubiza abana b’impfubyi n’abarokotse Jenoside ubutaka bwabo aho bukiri, cyangwa bagahabwa ingurane y’ubundi butaka/amafaranga, aho ubutaka bwashyizweho ibikorwaremezo birambye. Bikaba byaragombaga kuba byarashyizwe mu bikorwa bitarenze kuwa 15 Ugushyingo 2010.
Ibaruwa No 2707/070506/01 yo kuwa 29/11/2010, Umuyobozi w’akarere ka Ngoma yandikiye Umuyobozi wa ARGR yamusabaga kwitabira igikorwa cyo gukemura ikibazo cy’amasambu y’abana b’impfubyi bo mu murenge wa Rukumberi, kuwa 03/12/2010, yagaragazaga urutonde rw’abo bana n’ubutaka bagomba guhabwa. Abana bagera kuri 20 akaba aribo bagombaga gukemurirwa ikibazo, barimo 10 amasambu yabo yubatswemo imidugudu akarangira, bahawe ubutaka bushya i Gituza bahabwa n’inyandiko zemeza ko bahawe ingurane. 10 basigaye ubutaka bwabo bwari buhari ariko buhingwa n’abantu batandukanye, bivugwa ko basaranganyije ariko bene bwo ntaho bahawe.
Nk’uko twakomeje kubiganirirwa na bamwe mu bagize ARGR, abana bahawe amasambu basabye abari bayarimo kuba bayakoresha kugeza kuwa 30/06/2011 kugira ngo babone ibizabatunga aho bahawe ingurane mu rwuri ruri i Gituza, aho bagombaga gukomereza ibikorwa byabo, abo bana 10 bakaba bafite ibyangombwa byemeza ko basubiranye ubutaka bw’iwabo.
Ibintu byasubiye irudubi
Mu gihe akarere kari kafashe umwanzuro wo kurangiza ikibazo kandi ntawe gahutaje, mu nama yabereye i Rukumberi kuwa 16/06/2011, Minisitiri w’Ubutabera Karugarama Tharcisse, yabwiye abari mu nama barimo abagomba guhabwa n’abasubiza ubutaka ko abo babuhawe batagomba kubuvamo kuko babuhawe mu buryo busobanutse. Icyo gisubizo ngo cyatumye kugeza ubu nta mwana wemererwa kwiyandikisha ku butaka kuko ababufite banze kuburekura.
Ibibazo byashyikirijwe Minisitiri Karugarama Tharcisse, byari mu byiciro bitatu. Icyiciro cya mbere cyari icy’ahubatswe imidugudu hakarangira, icya kabiri kikaba icy’abantu batandatu amasambu yabo ahingwa n’abantu batandukanye, icya gatatu kikaba icy’abantu babiri imitungo yabo yagurishijwe na bene wabo; imwe yagurishijwe n’uwamureraga indi igurishwa na musaza we wo kwa se wabo.
Muri iyo nama Minisitiri w’Ubutabera, KarugaramaTharcisse, yagize ati “Twaje dutabaye ikibazo abantu bakunda kwita ukuntu, ni ukuvuga ngo ikibazo cy’abana b’impfubyi za Jenoside, bambuwe ubutaka bwabo, bakaba bamaze imyaka 17 batari babona ibisubizo. Birababaje cyane! Harimo ibintu bitatu: Icya mbere ni abana, icya kabiri ni impfubyi, icya gatatu ni impfubyi za Jenoside, icya kane ngo bakaba barambuwe ubutaka bwabo. Ikintu kikavugwa muri radio no mu binyamakuru, kubera ko Minisitiri w’intebe yigeze kubitangaho amabwiriza, abayobozi batandukanye bavuze ko kigomba gukemuka, nasanze ari ngombwa.»
Yakomeje avuga ko imyanzuro yatangwaga yasuzumaga ikibazo cy’umuntu ku giti cye, aho kuba muri rusange ngo babihe imyanzuro ya rusange.
Nta mpfubyi y’imyaka 30
Minisitiri Karugarama Tharcisse yavuze ko ibibazo byose byasuzumwe hari inzego zinyuranye harimo ubuyobozi bw’akarere, ubuyobozi bw’umurenge, ubuyobozi bw’akagari, ubuyobozi bw’ingabo n’ubw’igipolisi n’izindi nzego zikorera mu karere, ibibazo byose babifatira imyanzuro ine. Yagize ati «Umwanzuro wa mbere wavugaga ngo tureke gukomeza kuvuga ngo ni abana b’impfubyi ba Jenoside bambuwe ubutaka. Kubera ko twabonye bamwe bageze mu myaka 30, abandi 27, kandi tuzi ko umwana ari umuntu uri hasi y’imyaka 18.» Kuri iyi ngingo, Minisitiri Karugarama yavuze ko batareba igihe ikibazo cyatangiriye ahubwo bareba aho kigeze ubu, ko nta muntu witwa impfubyi afite imyaka 30.
Umwanzuro wa kabiri yagize ati «Twavuze ko abantu bose basaranganyijwe mu buryo bwemewe n’amategeko, nta manyanga arimo, iryo saranganya riremewe, ntawe uzavutswa umutungo we, kuko yasaranganyijwe. Iryakozwe na Leta mu buryo bwo gutuza abanyarwanda ryaremewe rizagumaho.»
Umwanzuro wa gatatu ni abantu bafashe ubutaka bw’abo bari abana icyo gihe ngo barabarera hanyuma bakabanyaga imitungo yabo, Minisitiri Karugarama yavuze ko abagurishije iyo mitungo bavuga ngo bararera abo bana bagomba kubiryozwa, ariko hagomba gushishoza, kugira ngo barebe uko uwo yareze abo bana n’uko yakoreshejwe mu kubarera. Yagize ati «Aho bazasanga amanyanga, uburiganya, uwo muntu azabiryozwe.»
Umwanzuro wa nyuma urebana n’abantu baje bakagura ibintu, ariko ngo bakagura nk’umutungo ugurishijwe n’abanyamuryango. Minisitiri Karugarama akomeza avuga ko bari babifiteho ububasha bwo kugurisha. Yatanze urugero kuwagurishije umutungo wa se agacura barumuna be, nyuma y’imyaka 15 batazahambura abahaguze barashyizemo n’ibikorwa byabo, ngo uhahe abantu babonetse ubu kandi ayo mafaranga yaragiye mu muryango. Yagize ati «Mu muryango bicare bakemure ibi bibazo, niba ari uwayariye agacura abandi, azabiryozwe.» Yakomeje avuga ko aho bazasanga mu gukemura ikibazo hari aho umuntu asigaye nta kintu afite Leta izamushakire uko abaho ariko badahungabanyije umuntu waguze.
Hari imyanzuro itarashyirwa mu bikorwa
Umuyobozi w’akarere ka Ngoma yasobanuye ko ibibazo byari byaravutse bari baragerageje kubikemura, ariko hari bibiri byavutse bishya basuzumiye hamwe. Bwana Niyotwagira yagize ati «Ibyo twemeranyijweho amatariki yabyo akaba yarageze byashyizwe mu bikorwa, ibisigaye ni ibyo kuwa 30/06/2011 kandi iyo tariki ntiragera, ariko dutegereje iyo tariki twafatiye hamwe. Ni ukuvuga ko igisigaye ari ugushyira mu bikorwa imyanzuro.»
Abakuwe mu masambu basaba indishyi
Nkurikiyinka Yoweli watashye mu 1994, yavuze ko bakigera mu gihugu bacumbitse mu by’abandi ariko nyuma baza guhabwa aho batura, ikibazo bafite kikaba ko akarere kahabanyaga kandi hari ibikorwa bakozemo. Avuga ko rero atumva ukuntu bazakurwa ahongaho bakajyanwa ahandi. Ariko we yagize ati «Aha baduhaye bavugaga ko beneho barangiye nta n’umwe ukiriho.» Asoza avuga ko ubwo Leta ariyo yabahaye yagombye kureba ibikorwa bakoze ikabishyura, batakwemera ko hari umunyarwanda urengana.
Ikibazo cyatangiye ari abana bato
Nyuma y’ibyemezo byatangajwe na Minisitiri w’Ubutabera Karugarama Tharcisse, abibumbiye muri ARGR (Association des Rescapés du Génocide de Rukumberi), badutangarije ko batishimiye ubutabera Minisitiri yabazaniye, kuko ikibazo hari intambwe akarere kari kamaze gutera mu kugikemura, none we akaba yarasubije amazi mu iriba. Batangaza ko bazitabaza izindi nzego, zibakemurire ikibazo. Iki kibazo cyatangiye ari abana bato, nk’uko bakomeje babidutangariza, bigeze aho bashobora kubyikurikiranira none bambuwe uburenganzira bwabo.
Uwitije Silivani uvuka mu murenge wa Rukumberi, akagari ka Gituza, atangaza ko afite ikibazo cy’amasambu y’ababyeyi be yatujwemo umuntu uvuka mu murenge wa Rukumberi, ngo bakayamutuzamo bavuga ko ari isaranganya kandi hari isambu y’umuryango w’iwabo. Ngo yajyaga kubaza mu buyozi bakavuga ko bamusaranganyije na Nyirasenge we avuga ko nta bubasha yari afite kuri uwo mutungo kuko atari afite ububasha bwo kuzungura ababyeyi batari abe. Yagize ati «Naburanye kugeza mu rukiko rwisumbuye, kubera ko naregaga ndi umwana aho ngeze bakavuga ko nta bubasha mfite bwo kuba naburana mu nkiko. Igihe ndindiriye imyaka y’ubukure bateje kashi mpuruza, aho ngiye kubaza bakambwira ko ikibazo cyanjye cyarangiye.» Yasoje avuga ko aho ageze ananiwe kuko kugeza n’ubu kitarakemuka.
Epipaphie Bavugiyaremye, yatangaje ko Jenoside yabaye afite imyaka 10, akaba umwe mu mpfubyi za Jenoside zifite ikibazo cy’amasambu i Rukumberi. Yadutangarije ko muri Jenoside yahungiye i Kigali, abagiraneza na FARG bamufasha kwiga, ariko ngo akumva ko isambu y’ababyeyi be ifitwe na se wabo, witwa Alphonse Twagirayezu, ngo akaba yari afite icyizere ko igihe cyose azagenda agahabwa isambu ya se. Ariko ngo yatunguwe n’uko igihe cyo kuyikurikirana yasanze se wabo yarayigurishije, ubwo bugure nta baturage babuzi.
Na we nk’izindi mpfubyi, yari ategereje ko ikibazo cye gikemuka, bikaba byarasubijwe irudubi na Minisitiri w’Ubutabera. Yagize ati «Byarambabaje kubona Minisitiri w’ubutabera avuga ko nta mpfubyi y’imyaka 28-30, yirengagiza ko Jenoside yabaye turi abana bato cyane.» yakomeje avuga ko atazi niba abakoze Jenoside bafite imyaka 11, ubu noneho bazafatwa bagafungwa, kuko ubu noneho bujuje imyaka yo kuryoza ibyo bakoze. Asoza avuga ko kwitwa impfubyi atari ishema, ahubwo ari amahano yagwiririye u Rwanda, icyo bifuza ari ubutabera ko kandi abantu nibatabakemurira ikibazo Imana izabafasha ikagikemura kuko n’ubundi ngo batari bazi ko bazabaho kugeza uyu munsi. Yagize ati «Birababaje kwitwa impunzi mu gihugu cyawe, utagira aho ubarizwa kandi ababyeyi bawe nta cyaha bakoreye igihugu.»
Vestine Mukayisire, Jenoside yabaye afite imyaka 12, na we ariruka inyuma y’isambu ebyiri, iya se n’iya se wabo kuko ari we wasigaye mu muryango wenyine. Avuga ko isambu ya se yubatswemo umudugudu, babasezeranya ko bazabaha ahahoze ari urwuri ariko amaso yaheze mu kirere. Na ho isambu ya se wabo bayigabanyijemo ibice bibiri, byose bihabwa abari basanzwe mu Rwanda bafite andi masambu. Yavuze ko igice kimwe cyahawe uwari Burugumestiri nyuma ya Jenoside, Rutayisire Wilson, ikindi gihabwa ukekwaho Jenoside.
Vestine Mukayisire avuga ko yareze Rutayisire mu rukiko aramutsinda, ariko n’ubu urubanza rwe ntirurarangizwa. Akomeza avuga ko ikibazo cyasubiye irudubi kubera amagambo ya Minisitiri Karugarama yavuze kuwa 16/06/2011 ubwo yari i Rukumberi, abari mu masambu bakavuga ko Minisitiri ikibazo yagikemuye, izo mpfubyi ntacyo zigomba kubaza.
Vestine Mukayisire yakomeje avuga ko muri Rukumberi nta saranganya ryahabaye, kuko nta mpfubyi n’imwe yahawe aho kuba kandi ariho abayeyi babo bari batuye n’icyemezo cya Minisitiri w’intebe cyarabahaga uburenganzira ku mitungo yabo. Yasoje avuga ko bagiye gushaka ubutabera k’Umuvunyi Mukuru, kwa Minisitiri w’intebe cyangwa kwa Perezida wa Repubulika, kuko ngo batazemera kujya banyura ku masambu yabo babebera.
Ubu izo mpfubyi za Jenoside zikaba zaritabaje Umuvunyi Mukuru nk’uko bigaragara mu ibaruwa bamwandikiye yo kuwa 18/06/2011.
Rwanyange René Anthère


text:
ven.
18
nov.
2011
Yozafati(1580-1623):
Yavukiye muri Rusiya,mu ruhande ruhana imbibi n’igihugu cya Polonye.Kuva akiri muto akurana uburere bwiza,bitewe ahanini n’ababyeyi be bari abakristu bafite ukwemera gushyitse.
Amaze kugira imyaka makumyabiri,yiyeguriye Imana mu muryango w’Abamonaki ba Mutagatifu Bazili;nyuma ahabwa ubusaseridoti.mu mwaka w’1617,yatorewe kuba Arkiyepisikopi wa Polski.kuva ubwo yitangira byimazeyo kwamamaza Inkuru Nziza,benshi mu bayobye bagarukira Kiliziya .Ibyo ariko byatumye abanzi ba Kiliziya bamugirira urwango rukabije!Batangira ndetse no kumuhiga ngo bamwice.Nyamara ariko kandi ntiyigeze anagerageza kwihisha.Ahubwo yahoraga yinginga abamwanga ngo bazagaruke mu nzira y’ukuri,bave mu nzira za sekibi.
Umunsi umwe rero Yozafati aza guhurira mu nzira n’ibyo birura.nuko bamubonye birukanka bajya gushaka intwaro zabo,Yozafati aho guhunga ahubwo arahagarara.Nuko abonye baje agenda abasanganira ababwira ati: >.Nuko bamutera amacumu bamutsinda aho.Abategetsi bahera ko babafata kubera ubwo bugome,barabatanga ngo bicwe.Mbere yo kwicwa bose bicujije icyaha cyabo,bagarukira Kiliziya .Hari mu mwaka w’1623.


text:
Reba Video
Igitsina
kazura RICHARD
Nitwa Kazura Richard mfite imyaka 23yrs ndi mumwaka wambere wa kaminuza ndifuza umukobwa wumva ko afite amafaranga akaba yifuza inshuti cyangwase umugabo nabishobora hariho abakobwa bamwenabamwe bababifuza aka baby habaye hariho uwifuzako namubyarira nta rwaserera
icyindi uwomukobwa atabonetse ukanshakira umugore ukuze ufite hagati29-35 ufite amafaranga ntacyo yijene niyo yaba afite umugabo njyewe apfakuba anyemeranjyewe ntacyo bintwaye abaye ntamugabo agira byaba arakarusho uwomugorewe udafite umugabo ariko akuze mubonye agashaka ko tunabana nareba uko yitwaye hanyuma tugafata umwanzuro
Tel:0788358285
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Nyamasheke: Abagize Jadf barasabwa kuzuza inshingano zabo uko baziteguye.
Kuri uyu wa kane tariki ya 27/09/2012, abagize ihuriro ry’abafatanyabikorwa mu iterambere ry’akarere ka Nyamasheke (JADF Jyambere/Nyamasheke) bateraniye mu nama yari igamije kurebera hamwe uko barushaho kugira uruhare mu iterambere ry’akarere, bakaba basabwe guharanira kuzuza inshingano zabo ndetse n’imihigo baba bariyemeje.
Umuyobozi w’akarere wungirije ushinzwe imari, ubukungu n’iterambere akaba n’umuyobozi wa Jadf, Bahizi Charles, yasabye abagize JADF Jyambere y’akarere ka Nyamasheke kurangiza gahunda baba barateguye n’ibiba byarashyizwe mu mihigo y’akarere, kugira ngo uruhare basabwa mu guteza imbere akarere no kwesa imihigo rushyirwe mu bikorwa.
Yavuze ko abafatanyabikorwa batazuzuza ibyo biyemeje bazafatirwa ingamba zikarishye, ndetse bakaba bashobora no kwirukanwa mu karere.
Abagize Jadf batangaje ko iyi nama y’uyu munsi yari ikenewe kuko bigiyemo ingingo ikomeye yo kuzuza inshingano zabo n’imihigo baba bariyemeje gufasha akarere kwesa, bakanavuga ko nibaramuka bubahirije gahunda bihaye bazabigeraho nk’uko bitangazwa na Nyirangirimana Agnes, umwe mu bafatanyabikorwa b’akarere ka Nyamasheke.
Umunyamabanga uhoraho wa Jadf Jyambere Nyamasheke, Karuhije Theophile atangaza ko mu rwego rwo kuzuza inshingano zabo hari ibikorwa bategura bitandukanye birimo kwigira ku bandi ngo bakarishye ubumenyi, gukurikiranira hafi abafatanyabikorwa ngo bazabashe kuzuza inshingano zabo, ndetse no kwereka abaturage ibyo babakorera.
Yakomeje avuga ko abafatanyabikorwa bahize kuzakora ibyo bafitiye ubushobozi bityo hakaba nta mpungenge bafite zo kutazagera ku byo biyemeje gufasha akarere. Yakomeje avuga ko abagize Jadf aribo bushobozi bwayo bityo akaba abashimira ndetse akanabasaba gukomeza gushyiramo ingufu ngo irusheho gutera imbere.


text:
mar.
08
févr.
2011
ISOMO RYA MBERE
Isomo ryo mu gitabo cy’Intangiriro . (Intg 3, 9-24)
Muntu yamaze gusuzugura Imana, 9Uhoraho Imana ahamagara Muntu maze aramubaza ati «Uri hehe? » 10Undi arasubiza ati «Numvise ijwi ryawe mu busitani, ngira ubwoba kuko nambaye ubusa, ndihisha.» 11 Uhoraho Imana ati «Ni nde waguhishuriye ko wambaye ubusa? Aho ntiwariye ku giti nari nakubujije kuryaho?»
12Muntu arasubiza ati «Umugore wanshyize iruhande ni we wampaye kuri cya giti ndarya.» 13Uhoraho Imana abwira umugore ati «Wakoze ibiki? Umugore arasubiza ati «Inzoka yampenze ubwenge, ndarya. »
14Uhoraho Imana abwira inzoka ati «Kuko wakoze ibyo, ubaye ruvumwa mu nyamaswa zose z’agasozi ; uzakurura inda hasi, maze urye umukungugu iminsi yose y’ukubaho kwawe. 15Nshyize inzigo hagati yawe n’umugore, hagati y’urubyaro rwawe n’urubyaro rwe; ruzakujanjagura umutwe, nawe urukomeretse ku gatsinsino. »
16Abwira umugore ati «Nzongera imiruho yawe igihe utwite maze uzabyare ubabara; uzahora wifuza umugabo wawe, na we agutegeke.» 17Hanyuma abwira Muntu ati «Kuko witaye ku magambo y’umugore wawe, ukarya ku giti nari nakubujije nkubwira nti “Ntuzakiryeho”, ubutaka buravumwe ku mpamvu yawe. Uzabukuramo ikizagutunga bikugoye, iminsi yose y’ukubaho kwawe; 18buzakwerera amahwa n’ibitovu, maze uzatungwe n’ibyatsi byo ku gasozi. 19Umugati wawe uzawurya wiyushye akuya kugeza ubwo uzasubira mu gitaka, kuko ari cyo wavuyemo. Koko rero uri umukungugu, kandi uzasubira mu mukungugu.
20Nuko Muntu yita izina umugore we, amwita Eva, kuko ari we wabaye nyina w’abazima bose. 21Uhoraho Imana akanira Muntu n’umugore we impu arazibambika ; 22Uhoraho aravuga ati «Dore Muntu yabaye nk’umwe muri twe, mu kumenya icyiza n’ikibi. Reka atavaho asingira igiti cy’ubugingo, akakiryaho maze akazabaho iteka!» 23Uhoraho Imana amwirukana mu busitani bwa Edeni, ngo ajye guhinga ubutaka yari yarakuwemo. 24Nuko yirukana Muntu, maze mu burasirazuba bw’ubusitani bwa Edeni ahashyira Abakerubimu bafite inkota y’umuriro wikaragaga, ngo barinde inzira igana ku giti cy’ubugingo.
ZABURI (Zab 90 (89), 2, 3-4, 5-6, 12-13)
Inyik/ Nyagasani, watubereye ikiramiro,
kuva mu gisekuruza kujya mu kindi.
Mbere y’uko imisozi ibaho,
isi n’ibiyirih0 byose bitararemwa,
uri Imana iteka ryose rizira iherezo.
Abantu ubasubiza mu mukungugu,
kuko wavuze uti «Bene muntu, nimusubire iyo mwavuye!»
Mu maso yawe imyaka igihumbi ni nk’umunsi w’ejo wahise,
ni nk’isaha imwe y’ijoro.
Ubuzima bwa muntu ubukuraho nk’ibitotsi,
Bishira mu gitondo nk’icyatsi ;
mu gitondo kirarabya, ururabyo rugakura,
nimugoroba rukarabirana, rugahunguka.
Utwumvishe ko iminsi yacu ibaze,
bityo tuzagire umutima ushishoza.
Uhoraho, tugarukire! Uzaturakarira na ryari?
Babarira abagaragu bawe.
IBANGONDIRIMBO RIBANZIRIZA IVANJILI (Zab 78 (77), 24
Alleluya Alleluya.
Uhoraho yagaburiye umuryango we mu butayu:
abahaza umugati wo mu ijuru.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 8, 1-10)
1Muri iyo minsi, hongera kuza imbaga y’abantu badafite ibyo Kurya. Yezu ahamagara abigishwa be, arababwira ati 2«lyi mbaga nyifitiye impuhwe, kuko hashize iminsi itatu bankurikiye kandi bakaba badafite ibyo kurya. 3Nimbasezerera batariye baragwa mu nzira, kandi muri bo harimo abaturutse kure.» 4Abigishwa be, baramusubiza bati «lmigati ihagije aba bantu bangana batya umuntu yayikura he muri ubu butayu?» 5Arababaza ati «Mufite imigati ingahe?» Bati «irindwi.» 6Nuko ategeka rubanda! kwicara hasi, maze afata ya migati irindwi, ashimira lmana, arayimanyura, maze ayiha abigishwa be ngo bayibahereze. 7Bayihereza imbaga. Bari bafite n’udufi dukeya; Yezu ashimira Imana, abategeka kutubahereza na two. 8Nuko bararya barahaga. Hanyuma bakoranya ibisate byasigaye, byuzura inkangara ndwi! 9Ubwo kandi bari nk’ibihumbi bine. Nuko Yezu arabasezerera. 10Aherako ajya mu bwato hamwe n’abigishwa be, agana mu karere ka Dalimanuta.


text:
Dore isengesho rikwiye!
Turashimira Imana k’ubw’ubuntu bwayo butarondoreka itugirira iteka. Turanayishimira kandi kuko yadushyiriyeho uburyo bwo kuyishaka no kuyibwira tubinyujije mu masengesho. Gusenga rero nibwo buryo natwe tubwiramo Imana, itwemerera kandi kuyishaka ndetse no kuyibona( Zaburi 65:2)’’ni wowe wumva ibyo usabwa, abantu bazaza aho uri. Gusenga rero ni kimwe mu bikorwa bigaragaza imyizerere y’umuntu.
‘’Mwaturirane ibyaha byanyu kandi musabirane, kugira ngo mukizwe. Gusenga k’umukiratsi kugira umumaro, iyo asenganye umwete.’’Yakobo5:16
Ubu butumwa turabushingira cyane ku gusengana umwete k’umukiranutsi kuko ariko kugira umumaro. Isengesho rikwiye ni isengesho rigera k’umutima w’Imana, hanyuma Imana ikururuka igakora. Igihe Eliya yasengaga nyuma yo gusana igicaniro cy’Uwiteka cyari cyarasenyutse, umuriro waramanutse imbere y’abahanuzi ba Bayali, bimenyekana ko Uwiteka ariwe Mana. (Abami18:30-39)
Iyo umukiratsi asenze nk’uko Yakobo yabyanditse bigira umumaro, iyo abakristo bagize umwete wo gusenga bahuje Imana irururuka, kandi igakiza igakingura imiryango yari ifunze. Imana uko yakoze mugihe cya Eliya na nubu iracyafite izo mbaraga, ubwo bushobozi bwose Imana iracyabufite kandi irumva igasubiza.
Aya magambo agaragaza gushyira hamwe kw’itorero rya kera uburyo bahuje umutima bagahamara Imana nk’ikimenyetso cy’ubumwe. Bamaze kumenya ko bugarijwe no gutotezwa kandi ko Petero na Yohana bari mukaga bazira gukiza umuntu wari kirema asabirizaga ku irembo ry’urusengero(Ibyakozwe 3:1-10), bahita bahuriza hamwe umugambi wo guhamagara Imana maze Imana yururukira muri bo buzuzwa Umwuka Wera bavuga ijambo ry’Imana bashize amanga.
Nabo babyumvise bavuga ijwi rirenga n’umutima uhuye, babwira Imana bati ‘Databuja, ni wowe waremye ijuru n’isi n’inyanja n’ibirimo byose, Kandi none Mwami Mana, reka ibikangisho byabo, uhe abagaragu bawe kuvuga ijambo ryawe bashize amanga rwose, Bamaze gusenga, aho bari bateraniye haba umushyitsi, bose buzuzwa Umwuka Wera, bavuga ijambo ry’Imana bashize amanga.(Ibyak4:24,29,31)
Ukurikiranye uko basenze bari bahuje umutima, babanje kuvuga gukomera kw’Imana barayiramya, bagaragaza ko hari uko bayizi nk’Imana ikomeye kandi ishoboye. Bene aya magambo kandi yo kuramya Imana , Mose yarayakoresheje asenga Gutegeka 3:24, Daniyeli nawe niko yabigenje Daniyeli 2:20-21.
Nyuma y’izi ngero z’abantu basenze ushobora guhita ubona uko wasenga kugira ngo gusenga kwawe kugire umumaro, usabwa kuba ukiranuka, ukaramya Imana uvuga gukomera kwayo, ukaba kandi ufite umutima utakurega ikibi yaba ku Mana cyagwa ku bantu, abitorero twavuze bari bahuje. Nyuma y’ibi ukajya wavuga ibyifuzo byawe kandi ukizera ko Imana ishoboye kandi isubiza. Mwenedata ujye ugira yumwete wo gushaka Imana ukiranuka. Amen
Imana ibahe umugisha


text:
Umuhanzi Albert NIYONSABA Yasohoye indirimbo nshya yise ”Ku bw’amaraso ya Yesu”
Mu gihe benshi bajyaga bumva indirimbo ya Albert Niyonsaba yitwa "Ku bw’amaraso ya Yesu" mu bitaramo aherutsemo vuba ariko bakagira ikibazo cy’uko batabashaga kuyibona ngo banayitunge, kur’uyu wa Gatanu taliki ya 24 Mutarama 2014 ni bwo Phn Albert Niyonsaba yadutangarije ko iyo ndirimbo imaze gutunganywa neza muri Studio akaba agiye kuyigeza ku bakunzi be.
Phn Albert Niyonsaba ni umuhanzi usengera mu Itorero ry’ADEPR Kacyiru, akaba aririmba indirimbo zahimbiwe Imana (Gospel) aho akunda gukoresha ibihangano bye ahantu hatandukanye aba yahamagawe nko mu nsengero, mu biterane binini ndetse no mu birori by’Abakristo nk’ubukwe n’ahandi.
Uyu muhanzi kandi azwiho kuba akora umuziki wa Live Music, dore ko aririmba anicurangira nka kimwe mu bikunze kugora abahanzi benshi ba hano mu Rwanda. Iyo uteze amatwi indirimbo ze wumva harimo amagambo meza kandi yuzuyemo ijambo ry’Imana. Nyinshi mu ndirimbo za Albert wumva ziri mu njyana ya country Music ubusanzwe iyi akaba ari injyana ituje ikundwa n’abantu b’ingeri zitandukanye .
Uyu musore kandi n’ubwo yirinze kubidutangariza, amakuru atugeraho avuga ko hari byinshi byiza arimo gutegura bijyanye n’umuziki we bityo abakunzi b’ibihangano bye bakaba bashonje bahishiwe kandi akaba abasaba inkunga y’amasengesho kugirango imushoboze kurushaho kwagura ubwami bwayo.
Gedeon Mupende


text:
Rwanda : Gatsibo:ubwo basozaga icyumweru cya Gacaca basanze hari abatarishyuye imitungo
Abaturage bo mu kagari ka Kabarore umurenge wa kabarore bashima uburyo gacaca yashoboye kubagarurira ubwiyunge no kubakuramo urwicyekwe kuko nyuma y’uko bamwe bangije imitungo yabandi bakayishyura mu gihe More...
Gatsibo bagaragarijwe ibibangamira ubumwe n’ubwiyunge
Abakozi ba Komisiyo y’igihugu y’ubumwe n’ubwiyunge basaba inzego z’ibanze kwegera abaturage babafasha gucyemura ibibazo bitaragera aho abantu bicana kuko byagaragaye ko amakimbirane atuma More...
Nyanza: Bari ku isonga mu kurangiza imanza z’imitungo zaciwe n’inkiko Gacaca
Icyeregeranyo cyashyizwe ahagaragara tariki 3/04/2012 na Guverineri w’Intara y’Amajyepfo, Munyentwari Alphonse cyerekanye ko Akarere ka Nyanza kari imbere y’utundi turere tugize iyo Ntara More...
Muhanga: Abaturage bagiye gushishikarizwa gufashanya ngo hishyurwe imitungo yangijwe
Imanza zitarangira ni kimwe mu bibazo byagiye bigaragara mu Rwanda kubera ahanini ikibazo cy’imanza za gacaca zagiye zihura n’ibibazo binyuranye. Mu rwego rwo gukemura ibyo bibazo akenshi bigaragara More...


text:
Itangiriro 1
Imana irema isi n'ijuru n'ibirimo byose
1.Mbere na mbere Imana yaremye ijuru n'isi. 2.Isi yari itagira ishusho, yariho ubusa busa, umwijima wari hejuru yimuhengeri, maze Umwuka wImana yagendagendaga hejuru yamazi. 3.Imana iravuga iti Habeho umucyo, umucyo ubaho. 4.Imana ibona umucyo ko ari mwiza, Imana itandukanya umucyo numwijima. 5.Imana yita umucyo amanywa, umwijima iwita ijoro. Buragoroba buracya, uwo ni umunsi wa mbere. 6.Imana iravuga iti Habeho isanzure hagati yamazi, rigabanye amazi nandi mazi. 7.Imana irema iryo sanzure, igabanya amazi yo munsi yisanzure nayo hejuru yaryo, biba bityo. 8.Imana yita iryo sanzure Ijuru. Buragoroba buracya, uwo ni umunsi wa kabiri. 9.Imana iravuga iti Amazi yo munsi yijuru ateranire hamwe, ahumutse haboneke. Biba bityo. 10.Imana yita ahumutse Ubutaka, iteraniro ryamazi iryita Inyanja. Imana ibona ko ari byiza. 11.Imana iravuga iti Ubutaka bumeze ubwatsi nibimera byose byerere imbuto ku butaka, nibiti byerere imbuto ku butaka zirimo utubuto twabyo, igiti cyose cyere imbuto zikwiriye ubwoko bwacyo. Biba bityo. 12.Ubutaka bumeza ubwatsi, ibimera byose byera imbuto zikwiriye amoko yabyo, nibiti byera imbuto zirimo utubuto twabyo, zikwiriye amoko yabyo. Imana ibona ko ari byiza. 13.Buragoroba buracya, uwo ni umunsi wa gatatu. 14.Imana iravuga iti Mu isanzure ryijuru habeho ibiva bitandukanya amanywa nijoro, bibereho kuba ibimenyetso no kwerekana ibihe niminsi nimyaka, 15.bibereho kuvira mu isanzure ryijuru kugira ngo bivire isi. Biba bityo. 16.Imana irema ibiva bibiri binini, ikiva kinini cyo gutegeka amanywa, nigito cyo gutegeka ijoro, irema ninyenyeri. 17.Imana ibishyirira mu isanzure ryijuru kugira ngo bivire isi, 18.kandi bitegeke amanywa nijoro, bitandukanye umucyo numwijima, Imana ibona ko ari byiza. 19.Buragoroba buracya, uwo ni umunsi wa kane. 20.Imana iravuga iti Amazi yuzuremo ibyigenza byinshi cyane bifite ubugingo, kandi inyoni nibisiga biguruke mu isanzure ryijuru. 21.Imana irema ibifi binini byo mu nyanja, nibintu byose byigenza bifite ubugingo, amazi biyuzuramo nkuko amoko yabyo ari. Irema ninyoni nibisiga byose nkuko amoko yabyo ari, Imana ibona ko ari byiza. 22.Imana ibiha umugisha, iti Mwororoke, mugwire, mwuzure amazi yo mu nyanja, inyoni nibisiga byororoke mu isi. 23.Buragoroba buracya, uwo ni umunsi wa gatanu. 24.Imana iravuga iti Isi izane ibifite ubugingo, amatungo nibikururuka, nkuko amoko yabyo ari, ninyamaswa zo mu isi, nkuko amoko yazo ari. Biba bityo. 25.Imana irema inyamaswa zo mu isi nkuko amoko yazo ari, namatungo nkuko amoko yayo ari, nibintu byose bikururuka hasi nkuko amoko yabyo ari, Imana ibona ko ari byiza. 26.Imana iravuga iti Tureme umuntu agire ishusho yacu ase natwe, batware amafi yo mu nyanja, ninyoni nibisiga byo mu kirere, namatungo nisi yose, nigikururuka hasi cyose. 27.Imana irema umuntu ngo agire ishusho yayo, afite ishusho yImana ni ko yamuremye, umugabo numugore ni ko yabaremye. 28.Imana ibaha umugisha, Imana irababwira iti Mwororoke mugwire, mwuzure isi, mwimenyereze ibiyirimo, mutware amafi yo mu nyanja, ninyoni nibisiga byo mu kirere, nibintu byose bifite ubugingo byigenza ku isi. 29.Kandi Imana irababwira iti Dore mbahaye ibimera byose byera imbuto biri mu isi yose, nigiti cyose gifite imbuto zirimo utubuto twacyo, bizabe ibyokurya byanyu. 30.Kandi inyamaswa yose yo mu isi, ninyoni nibisiga byo mu kirere, nikintu cyose gikururuka ku isi gifite ubugingo, mbihaye ibimera bibisi byose ngo bibe ibyokurya byabyo. Biba bityo. 31.Imana ireba ibyo yaremye byose, nuko byari byiza cyane. Buragoroba buracya, uwo ni umunsi wa gatandatu.
Uri gusoma Itangiriro igice cya:


text:
1
Yesu Kristo ari we Jambo ry'Imana ahinduka umuntu
1Mbere na mbere hariho Jambo; Jambo uwo yahoranye n'Imana kandi Jambo yari Imana. 2Uwo yahoranye n'Imana mbere na mbere. 3Ibintu byose ni we wabiremye, ndetse mu byaremwe byose nta na kimwe kitaremwe na we. 4Muri we harimo ubugingo, kandi ubwo bugingo bwari Umucyo w'abantu. 5Uwo Mucyo uvira mu mwijima, ariko umwijima ntiwawumenya.#ntiwawumenya: cyangwa, ntiwawutsinda.
6 # Mat 3.1; Mar 1.4; Luka 3.1-2 Hariho umuntu watumwe n'Imana witwaga Yohana. 7Uwo yazanywe no guhamya iby'Umucyo, ngo atume bose bizera. 8Icyakora uwo si we uwo Mucyo, ahubwo ni we wahamije ibyawo. 9Uwo Mucyo ni we Mucyo nyakuri, kandi ubwo ni bwo yatangiraga kuza mu isi ngo amurikire umuntu wese.
10Yari mu isi ndetse ni we wayiremye, nyamara ab'isi ntibamumenya. 11Yaje mu bye, ariko abe ntibamwemera. 12Icyakora abamwemeye bose bakizera izina rye, yabahaye ubushobozi bwo kuba abana b'Imana. 13Abo ntibabyawe n'amaraso cyangwa n'ubushake bw'umubiri, cyangwa n'ubushake bw'umugabo, ahubwo babyawe n'Imana.
14Jambo uwo yabaye umuntu abana natwe (tubona ubwiza bwe busa n'ubw'Umwana w'ikinege wa Se), yuzuye ubuntu n'ukuri.
15Yohana yahamije iby'uwo avuga yeruye ati “Uwo ni we navuze nti ‘Uzaza hanyuma ni we unduta, kuko yahozeho ntarabaho.’ ”
16Kandi ibimwuzuye akaba ari byo twahaweho twese, ni ubuntu bukurikira ubundi, 17kuko amategeko yatanzwe na Mose, ariko ubuntu n'ukuri byo byazanywe na Yesu Kristo. 18Uhereye kera kose nta muntu wigeze kubona Imana, ahubwo Umwana w'ikinege uri mu gituza cya Se, ni we wayimenyekanishije.
Abayuda basobanuza Yohana Umubatiza uwo ari we
(Mat 3.1-12; Mar 1.1-8; Luka 3.1-18)
19Ibi ni byo Yohana yahamije, ubwo Abayuda bamutumagaho abatambyi n'Abalewi, bavanywe i Yerusalemu no kumubaza bati “Uri nde?”
20Nuko ntiyabahisha ukuri, ahubwo araberurira ati “Si jye Kristo.”
21 # Guteg 18.15,18; Mal 3.23 Nuko baramubaza bati “Tubwire, uri Eliya?”
Na we ati “Sindi we.”
Bati “Uri wa muhanuzi?”
Arabasubiza ati “Oya.”
22Baramubaza bati “None se uri nde ngo dusubize abadutumye? Wowe wiyita nde?”
23 # Yes 40.3 Ati “Ndi ijwi ry'urangururira mu butayu ngo ‘Nimugorore inzira y'Uwiteka’, nk'uko umuhanuzi Yesaya yabivuze.”
24Abari batumwe bari Abafarisayo. 25Nuko baramubaza bati “None ubatiriza iki, ko utari Kristo, ntube na Eliya, ntube na wa muhanuzi?”
26Yohana arabasubiza ati “Jye ndabatirisha amazi, ariko muri mwe hahagaze uwo mutaramenya, 27uwo ni we unsimbura kandi ntibinkwiriye gupfundura udushumi tw'inkweto ze.”
28Ibyo byabereye i Betaniya hakurya ya Yorodani, aho Yohana yabatirizaga.
Yohana yita Yesu Umwana w'intama w'Imana
29Bukeye bw'aho abona Yesu aza aho ari aravuga ati “Nguyu Umwana w'intama w'Imana, ukuraho ibyaha by'abari mu isi. 30Uyu ni we navuze nti ‘Nyuma yanjye hazaza umugabo unduta ubukuru, kuko yahozeho ntarabaho.’ 31Icyakora sinari muzi, ariko kugira ngo yerekwe Abisirayeli, ni cyo cyatumye nza mbatirisha amazi.”
32Kandi Yohana arahamya ati “Nabonye Umwuka amanuka ava mu ijuru asa n'inuma, atinda kuri we. 33Icyakora sinari muzi, keretse yuko Iyantumye kubatirisha amazi yambwiye iti ‘Uwo uzabona Umwuka amanukira akagwa kuri we, uwo ni we ubatirisha Umwuka Wera’. 34Nanjye mbibonye, mpamya yuko ari Umwana w'Imana.”
Andereya na Simoni bakurikira Yesu
35Bukeye bw'aho, Yohana yongera guhagararana n'abigishwa be babiri. 36Yitegereza Yesu agenda aravuga ati “Nguyu Umwana w'intama w'Imana.”
37Abo bigishwa bombi bumvise avuze atyo, bakurikira Yesu. 38Yesu arahindukira abona bamukurikiye arababaza ati “Murashaka iki?” Baramusubiza bati “Rabi, (risobanurwa ngo: Mwigisha) ucumbitse he?” 39Arababwira ati “Nimuze murahabona.” Barajyana babona aho acumbitse. Hari nk'isaha cumi, baherako bamarana na we umwanya burīra.
40Andereya mwene se wa Simoni Petero, yari umwe muri abo babiri bumvise Yohana bagakurikira Yesu. 41Abanza kubona mwene se Simoni aramubwira ati “Twabonye Mesiya” (risobanurwa ngo: Kristo). 42Amuzanira Yesu, na we aramwitegereza aramubwira ati “Uri Simoni mwene Yona, uzitwa Kefa.” (Risobanurwa ngo: ibuye).
Filipo na Natanayeli bakurikira Yesu
43Bukeye bwaho Yesu ashaka kujya i Galilaya. Abona Filipo aramubwira ati “Nkurikira.” 44Filipo uwo yari uw'i Betsayida, umudugudu w'iwabo wa Andereya na Petero. 45Filipo abona Natanayeli aramubwira ati “Uwo Mose yanditse mu mategeko, n'abahanuzi bakamwandika twamubonye. Ni Yesu mwene Yosefu w'i Nazareti.”
46Natanayeli aramubaza ati “Mbese i Nazareti hari icyiza cyahaturuka?” Filipo aramusubiza ati “Ngwino urebe.”
47Yesu abona Natanayeli aza aho ari amuvugaho ati “Dore Umwisirayeli nyakuri, udafite uburiganya.”
48Natanayeli aramubaza ati “Wamenyeye he?” Yesu aramusubiza ati “Filipo ataraguhamagara, ubwo wari munsi y'umutini nakubonye.”
49Natanayeli aramusubiza ati “Rabi, uri Umwana w'Imana koko. Ni wowe Mwami w'Abisirayeli.”
50Yesu aramusubiza ati “Mbese wijejwe n'uko nkubwiye yuko nakubonye uri munsi y'umutini? Uzabona ibiruta ibyo.” 51#Itang 28.12 Kandi arongera aramubwira ati “Ni ukuri, ni ukuri, ndababwira yuko muzabona ijuru rikingutse, abamarayika b'Imana bazamuka bavuye ku Mwana w'umuntu, bakamumanukiraho.”


text:
Ugomba gutekereza ukuntu wumva ubuzima bwawe bwifashe kuburyo wabisobanurira muganga. Ugomba kumusobanurira neza ukowumva umubiri wawe wahindutse kandi nigihe byatangiriye. Igihe wumva ko utabisobanura neza, byandike cyangwase wifashishe inshuti ibizi neza igufashe kubisobanura, erega nibyo muganga ashingiraho atangira gushakisha indwara yawe.
Hari ibibazo bimwe nabimwe muganga ashobora kukubaza, itegure rero gahunda yokubonana nawe witeguye gusubiza ibyo bibazo:
Menya amazina y’imiti yose urimo gukoresha muri icyo gihe umaze urwaye
Vugisha ukuri kubuzima bwawe nubwumuryango wawe. Niba hari abagira ikibazo cy’umutima, umuvuduko w’amaraso, abarwara isukari, canceri, nibindi, bibwire muganga, bimufasha kugusuzuma neza.
Tanga ibisobanuro bihagije byerekeranye n’ubuvuzi waba uheruka kubona, aho wavuriwe nuko wakaurikirangywe na muganga wawe.
Tanga amaderesi yabaganga mwaba mwarabonanye mugihe uherutse kurwara.
Niba hari arerigi ujya uterwa n’imiti, ihinduka ry’igihe, nibindi nabyo bimenyeshe muganga.
Vuga nibisindisha ujya ukoresha nki inzoga, itabi nibindi, byafaasha muganga kumenya uko akuvura.
Menyesha muganga aho ufata ubwishingizi bwubuzima, RAMA, Mituelle de sante, cyangwase ahandi.
Related Posts by Categories